Na protestu zatražene smene u RTS: "Nije srpski ćutati" | Besermenji Igor\nNa protestu zatražene smene u RTS: “Nije srpski ćutati”\nOkupljeni na protestu “Jedan od pet miliona” ispred zgrade Radio televizije Srbije zatražili su da se sa funkcija povuku generalni direktor RTS-a Dragan Bujošević i glavni i odgovorni urednik informativnog programa Nebojša Lj. Stefanović, prenosi agencija Beta.\n“Laž nije drugo mišljenje“, čulo se sa kamiona uz povike “Nije sprski ćutati” što je naziv emisije koju je nekada vodio i uredjivao Dragan Bujošević.\nIspred RTS upaljene su baklje i raširen je transparent “Počelo je“, a puštani su špica za Dnevnik i delovi govora Aleksandra Vučića kao i najave spikera o Vučićevim aktivnostima.\nOkupljeni su pre RTS-a bili i ispred zgrade u kojoj je sedište predsednika Srbije. Oni su se tamo zaustavili da bi kako su rekli, pomogli Vučiću da ih lakše prebroji, a potom sa razglasa pustili pesmu Djordja Balaševića “Dno dna” i uzvikivali “Vučiću lopove”.


ALIČE PEVA BATIJATA: Pobednica Sanrema prvi put u Beogradu! - Moć muzike\nHomepage / Koncerti / ALIČE PEVA BATIJATA: Pobednica Sanrema prvi put u Beogradu!\n20. maja 2022. by Marina PesicKoncerti\nAmbasada Italije u Beogradu i Italijanski institut za kulturu u Beogradu u saradnji sa Domom omladine Beograda predstavljaju muzički spektakl: Aliče peva Batijata! Pobednica Sanremo festivala Aliče (Alice) nastupiće po prvi put u Beogradu, u ponedeljak 23. maja 2022. u 20h u velikoj sali Doma omladine Beograda. Publika prestonice imaće izvanrednu priliku da uživo čuje jedan od najharizmatičnijih vokala italijanske muzičke scene i da prisustvuje posebnom koncertu na kom će Aliče izvesti pesme svestranog italijanskog kantautora Franka Batijata.\nUlaznice su u prodaji na Blagajni DOB i putem Tickets.rs mreže, po ceni od 700 RSD.\n„Franko Batijato je sigurno kompozitor i autor koji mi je najbliskiji i najsličniji, ne samo u muzičkom smislu, i već dugo, na brojnim nastupima i diskografskim izdanjima, pevam njegove pesme, one sa kojima osećam da mogu potpuno da se poistovetim. Još 1985. godine odala sam mu omaž albumom ‘Gioielli rubati’, a ovaj program je na neki način logičan sled. Radi se o akustičnoj verziji numera sa predivnim aranžmanima i obradama za klavir pijaniste Karla Gvaitolija koji je nekoliko decenija blisko sarađivao sa Frankom Batijatom i kao dirigent. Sa maestrom Gvaitolijem delim ovaj program i on će biti sa mnom na sceni.”, kaže Aliče u susret ovom koncertnom spektaklu.\n“Izvodim pesme koje pripadaju različitim periodima Batijatovog stvaralaštva, neke koje pre ovoga nikada nisu otpevane i neke koje smo prvi put zajedno pevali 2016. godine, na turneji ‘Batijato i Aliče’. Naravno, nisam mogla da izostavim njegove takozvane mistične pesme, ali ni one nastale tokom dugogodišnje saradnje još od 1980. godine, pesme koje smo zajedno napisali, kao što je ‘Per Elisa‘, naše – usudila bih se da kažem – čuvene duete. Tu su i numere koje je Franko nedavno napisao za mene, ‘Eri con me‘ i ‘Veleni‘, koje su se našle na mojim poslednjim albumima ‘Samsara‘ i ‘Weekend‘. Sada više nego ikada osećam duboku želju da zajedno sa Karlom Gvaitolijem budem samo posrednik, koliko je to u našoj moći, u onome što je Franko Batijato prenosio kroz svoju muziku i tekstove, tokom svog izvanrednog boravka na planeti Zemlji.”, ističe Aliče.\nFoto: Istituto Italiano di Cultura/DOB promo\nAliče peva Batijata, Beograd, Dom omladine Beograda, Koncert68 views Likes 0\nPosle vrelog leta, „vatrena muzička stihija“ se nastavlja...\nGoblini – naše sunce posle kiše\nŠabački bend Goblini, proslavio je sinoć svoj jubilej u atrijumu Be...\nPreostao mali broj ulaznica za koncert Šerbedžije 17. juna u Botaničkoj bašti\nRade Šerbedžija i Zapadni kolodvor bend će u petak 17. juna od 20h ...\n23. jula na Belgrade River Fest-u nastupa Mariza\nFado diva Mariza još jedno je svetski poznato ime koje će obeležiti...\nNajvoljeniji tenor sveta Andrea Bočeli 22. jula u Beogradu!\nAndrea Bočeli, maestro svetske muzičke scene, nastupiće 22. jula ...\nBend Ničim Izazvan 15. oktobra proslavlja deceniju rada koncertom u mts Dvorani\nPredvodnici moderne balkanske pop-rock scene bend Ničim Izazvan prvu ...


ŠUTANOVAC: Vučićevi mediji dobili milione a naši demokratski nisu ništa!\nRat koji na Tviteru vode premijerka Srbije i lider demokrata nje jenjava. Povod je gašenje “Vranjskih”.\nBrnabić je potom odlučila da podeli podatke o novcu koji su “Vranjske” dobile za medijski sadržaj na konkursima Ministarstva informisanja u prethodnih devet godina. Ona je taj sadržaj prikazala u dva perioda – od 2008. do 2012. godine (vreme vlasti DS) i od 2014. do 2017. godine.\nBrnabić je istakla da je iznos od 2014. veći od iznosa dodeljenog u periodu 2008-2012. i navela: “Ali važno je da Dragan Šutanovac #StojimUzVranjske”.\nHešteg #StojimUzVranjske koristi se na tviteru kao vid podrške nedeljniku “Vranjske” nakon što je bivši predsednik NUNS-a i osnivač “Vranjskih” Vukašin Obradović stupio u štrajk glađu.


McMaster: Rusija pokušava da utiče na izbore u Meksiku\nSavjetnik Bijele kuće za nacionalnu sugurnost H.R. McMaster izjavio je da je Rusija započela sofisticiranu kampanju čiji je cilj da utiče na predsjedničke izbore koji se ove godine održavaju u Meksiku, pokazuje video do kojeg je došla meksička dnevna novina Reforma.\nU izvještaju objavljenom u nedjelju, pojavljuje se video klip govora koji je McMaster održao u vašingtonskoj Jamestown fondacij.\nU govoru koji datira od 15. decembra 2017., McMaster je rekao da već postoje dokazi o ruskom miješanju u meksičke izbore koji će se održati u julu.\n"Vidjeli smo da je to zaista sofisticirani način da se polarizuju demokrtska društva i zajednice unutar tih duštava okrenu jedne protiv drugih," rekao je McMaster.\n"Već ste vidjeli, zapravo, inicijalne signale toga u meksičkoj predsjedničkoj kampanji" dodao je, bez objašnjenja na kakvu vrstu miješnja se sumnja.\nMcMaster je dodao da je vlada SAD zabrinuta zbog toga što Kremlj koristi napredne tehnologije odnosno, kako je rekao, sajber alatke da bi plasirali propagandu i dezinformacije.\nMeksikanci će na predsjedničkim izborima u julu birati nasljednika za Enrique Pena Nietu koji je oslužio dva mandata na mještu šefa države, a glasaće s ei za neke nove kongresmene i guvernere.\nKada je riječ o predsjedničkim izborima, istraživanja javnog mnjenja pokazuju da je ljevičar Andres Manuel Lopez Obrador, čija se kampanja zasniva na antikorupcijskoj platformi i koji je bivši guverner Meksiko sitija, glavni favorit za novog predsjednika Meksika.\nNeki eksperti pak navode da je Lopez Obrador takođe i favorit Kremlja, budući je dobio dosta pozitivnog praćenja ruskih medija. Sam Obrador kaže da će težiti dobrim odnosima sa SAD ali da će zahtijevati poštovanje američke vlade.\nAgencija Reuters je navela da su povodom izjave o miješanju u meksičke izbore poslali zahtjev za komentar McMastera, ali da ga još nijesu dobili.\nPrije tačno godinu dana američke objavještajne agencije su iznijele zaključak da je Rusija pokušala da se miješa u američke predsjedničke izbore 2016 u korist Donalda Trumpa, a na štetu njegove tada demokratske rivalke, Hillary Clinton.\nKremlj uporno negira optužbe i za to, kao i za pokušaje miješanja u izborne procese širom Evrope.\n"Nema dileme da nikada nijesmo planirali, niti namjeravli, niti da smo se ikada miješli u izborne procese u bilo kojoj zemlji" rekao je zamjenik ruskog ministra vanjskih poslova, Serej Rjabkov za agenciju Interfax u ponedjeljak.\nDirektor CIA Mike Pompeo je u intervju za CBS takođe rekao da su zabrinuti zbog napora Rusije da se miješa u izborne procese, dodajući da ima "puno neprijatelja" koji žele da "podriju Zapadnu demokratiju."\nPompeo je rekao da CIA i druge agencije, rade na tome da spriječe potencijalno miješanje u kongresne izbore koji će se održati u novembru 2018.


Surdulica :: Sport :: Vesti\nSimonovic on Sat Jan 17, 2009 11:12 am\nSve vesti, zanimljivosti,...... o kosarci!\nSimonovic on Sat Jan 17, 2009 12:09 pm\nKošarkaši FMP Železnika pobedili su Split na svom terenu 86:59, u 17. kolu regionalne NLB lige.\nKapiten Dragan Labović ponovo je bio najbolji u sastavu FMP-a. Labović je meč završio sa 27 poena i 11 skokova. Mladi centar Miroslav Raduljica ubacio je 14, a Mladen Jeremić 13 poena. Kod gostiju iz Splita jedini raspoloženi bili su Vrkić sa 20 i Štemberger sa 17 poena.\nIZVOR : B92 Sport\nSimonovic on Sat Jan 17, 2009 1:24 pm\nKošarkaši Crvene zvezde pobedili su Vojvodinu u Pioniru 87:73, u 17. kolu regionalne NLB lige.\nEkipa Svetislava Pešića 15. trijumfom u sezoni preuzela je vođstvo na tabeli barem do nedelje kada se u derbiju kola sastaju Zadar i Partizan. Amerikanac andre Ovens bio je najbolji u domaćem sastavu sa 21 poenom, dok su Marko Kešelj i Vladimir Štimac ubacili po 11. Sa druge strane debitovao je Vontigo Kamings koji je bio i najefikasniji u ekipi Vojvodine sa 15 poena.\nSimonovic on Sun Jan 18, 2009 1:03 pm\nKošarkaši Partizana izgubili su od Zadra u gostima rezultatom 74:65 u derbiju 17. kola NLB lige.\nSrpski šampion je zabeležio drugi poraz u sezoni, ali je i dalje prvi sa 15 pobeda i dva poraza. Zadrani su sada četvrti sa skorom 12-5. Najefikasniji kod ’crno-belih’ bio je Uroš Tripković sa 21 poenom (8-18 iz igre), Stifon Lazmi imao je 11 poena (4-12 iz igre) i 12 skokova, a Slavko Vraneš zabeležio je 10 poena i isto toliko skokova. Domaće je predvodio Tomislav Ružić sa 18 poena i 7 skokova, a Malik Dikson imao je 16 poena.


Google je otkrio misteriozne bagove koji su korišćeni za hakovanje iPhone i Android telefona\nPočetnaVestiSoftware/WebVestiGoogle je otkrio misteriozne bagove koji su korišćeni za hakovanje iPhone i Android telefona\n11.11.2020 11:02 | 0 Software/Web\nElitni tim kompanije Google za lov na bagove i malware, otkrio je prošle nedelje nekoliko ranjivosti u Chrome, Android, Windows i iOS platformama. Kompanija je takođe istakla da su ove ranjivosti aktivno upotrebljavane od strane hakera.\nPrema navodima, sve otkrivene ranjivosti su na neki način u vezi jedna sa drugom, što potencijalno znači da su ih mogli koristiti isti hakeri.\nPrema izveštajima koji su objavljeni, neki bagovi su bili u bibliotekama za fontove, dok su drugi korišćeni za preuzimanje kontrole nad čitavim sistemom ili neke druge namene.\nZa sada, veoma mali broj informacija je dostupan o tome ko je mogao koristiti ove ranjivosti, za koje namene i ko je mogao biti na meti. Google je za sada samo potvrdio da je došlo do kompromitovanja sistema, ali nije objavio konkretne detalje.\nTokom oktobra, Google Project Zero tim (zadužen za otkrivanje i ispravljanje bagova i ranjivosti) je prijavio da je ispravio nekoliko problema za Chrome i Android, a prošle nedelje je objavljeno sda su ispravljene tri kritične ranjivosti u iOS-u.\nSamsung Galaxy A52 5G sa Snapdragon 750G čipom izlistan na Geekbenchu\nNovi MacBook Air stiže sa M1 čipom i bez ventilatora\nSada i telefoni koji nisu Pixel mogu da koriste zaključani folder Google slika 04.12.2021 12:39 0\nPixel Watch bi mogao da stigne na proleće 2022. sa dizajnom bez okvira i Fitbit elementima 03.12.2021 11:05 0


Karibi - Sputnjik Srbija\n12:08 11 April 2021\nEksplozivna erupcija vulkana na Karibima, evakuacija na ostrva samo za vakcinisane /video/\nEksplozivna erupcija vulkana La Sufrijer potresla je istočno-karipsku ostrvsku državu Sent Vinsent i Grenadini, nakon što je izdato naređenje o obaveznoj evakuaciji. Premijer Ralf Gonsalves je izjavio da oni koji žele da se ukrcaju na brodove ili da utočište pronađu na drugim ostrvima moraju da budu vakcinisani.\nNeodoljiva ponuda: Radite na najlepšem karipskom ostrvu cele godine /foto, video/\nTuristička organizacija ostrva Angvila otvorila je onlajn prijavnicu, koju će oni koji na ostrvo žele da stignu najkasnije do 31. oktobra morati da popune kao prvi korak ka potencijalnom dolasku na ostrvo.\nKako je u 60 sekundi nestao ceo grad, spaslo se samo troje ljudi (video)\nNa Martiniku, ostrvu na Antilima u Karipskom moru, godine 1902. dogodila se najgora vulkanska katastrofa prošlog veka.\nIrmagedon: Karibi promenili boju (video)\nNASA je objavila fotografije koje najbolje prikazuju posledice uragana „Irme“, koji je opustošio Karipska ostrva i uništio toliko biljaka da su ostrva promenila boju.\nNa ovoj plaži je ulaz 100 dolara, a biće vam jasno i zbog čega


Ubistvo škaljaraca uzdrmalo svet! Stigli AMERIČKI AGENTI: Tri službe traže UBICE DEDOVIĆA I STAMATOVIĆA\nDedović je sahranjen na grobulju Vrbice u Dobroti, a na večni počinak su ga ispratili brojni prijatelji i rodbina.\nZa istragu ubistva Igora Dedovića i Stevana Stamatovića u Atini sada su zainteresovani i agenti američke agencije Homeland Security Investigations (HSI).\nZa sada, nikakve nove informacije o napadačima, motivima ili nalogodavcima nisu objavljene, a u međuvremenu Dedović je sahranjen u Dobroti, pod budnim okom velikog broja policajaca.\nDedović >> Pročitaj celu vest na sajtu SrbijaDanas.com << je sahranjen na grobulju Vrbice u Dobroti, a na večni počinak su ga ispratili brojni prijatelji i rodbina.\nNa prilaznom, trećem putu ka groblju, kako prenose crnogorski mediji, službenici policije nadzirali su saobraćaj i sporadično zaustavljali vozila. Pored kovčega u kapeli su sve vreme stajali članovi Dedovićeve uže porodice i primali saučešće, a okolinu su pokrivali brojni pripadnici policije.\nIstovremeno, grčki agenti pokušavaju da rasvetle zločin koji se 19. januara odigrao u jednom restoranu 10 kilometara od Atine, kada su Dedović i Stamatović večerali u društvu porodica.\nOsim fotografije četiri muškarca za koja se veruje da su pucači, snimljene nadzornom kamerom, i nagađanja da bi motiv mogao da se krije u nesreščišćenim računima kavačkog i škaljarskog klana, tamošnja policija nije uspela da dođe ni do jedne informacije o slučaju.\nZbog toga grčke vlasti traže pomoć od kolega iz Srbije, upoznatih sa ratom dve kriminalne grupe iz Crne Gore, a posebno interesantno je da su za istragu zainteresovani i agenti američke agencije Homeland Security Investigations.\nDo ovoga je došlo kada je obelodanjeno da je Dedović potencijalno povezan sa najvećom zaplenom kokaina u istoriji Amerike, u Filadelfiji juna prošle godine.\nSumnja se da je Dedović direkno odgovoran za gubitak skoro 20 tona droge koju su crnogorski pomorci na teretnjaku MSC Gajan pokušali da prošvercuju.\nBlic: OTKRIVENO ŠTA STOJI IZA SUROVE LIKVIDACIJE Škaljarci u Atini ubijeni zbog gubitka 20 TONA KOKAINA sa broda\nBlic: I AMERIČKI AGENTI ISTRAŽUJU UBISTVO ŠKALJARACA Tri policije pokušavaju da rasvetle likvidacije Dedovića i Stamatovića\n15:00: Putin ne odustaje od vojne parade povodom Dana pobede: Odlučeno ...\n15:00: Sezona jagoda odlična usled slabih padavina\n15:00: Novosadski Gastrans dobio saglasnost - povezuje bugarski i mađar...


Pravi i pogrešan put – kako Srbija čita poruke američkog ambasadora - Blitz RS - Vesti\n„Ne postoji bolji način da se opiše Srbija, nego da se kaže da je to evropska zemlja. Za razliku od prošlosti kad se u Srbiji mislilo da postoji treći put, da Srbija nije ni Istok ni Zapad, da je nekako posebna, da ide svojim putem, sad većina Srba misli da postoje pravi put i pogrešan put, i želi da izabere pravi put. U životu morate da pravite izbore, i ovo je takav trenutak. Postoji samo jedan put, i to je Zapad, to je EU“, smatra Hil.\n„Srbija će ići svojim putem, a ambasador neka upravlja onima koji mu to dopuštaju. Srbija je slobodna i uspešna zemlja i ne treba da se opredeljuje ni za koga, osim za sebe. Ne tražite na silu da se Srbi opredele, možete biti povređeni našim izborom“, poručuje Vulin.\n„Na toj liniji treba razumeti i ove sve posete i delovanja koja smo imali, ali i ono što nas čeka u narednom periodu“, smatra Milivojević.\n„Ne dovodimo u pitanje naše odnose sa Rusijom, i nivo prijateljskih odnosa i našeg strateškog interesa u odnosima sa Rusijom. Verujem da će se to odraziti u razgovorima i da ruska strana sve to ima u vidu i da to poštuje. Bez obzira šta ko misli i bez obzira na pritiske vezano za sankcije i naš odnos sa Rusijom i drugim zemljama, naš glavni motiv u državnom ponašanju je državni nacionalni interes, a gas je jedan od ključnih interesa, uz Kosovu i Metohiju“, kaže Milivojević.


FUDBALSKI SUDIJA - FOOTBALL REFEREE : DEJAN FILIPOVIĆ I MILAN KARADŽIĆ U NIONU\n- UEFA panel za nove posmatrače suđenja -\nNovi UEFA kurs za nove kandidate za posmatrače suđenja biće održan u Nionu u period od 30. do 31. maja. U pitanju su kandidati za nove posmatrače suđenja za mandatni period od dve godine (2017.-2019.). Iz Srbije među novim UEFA posmatračima suđenja su Dejan Filipović i Milan Karadžić. Pre njih taj kurs su prošli Boško Jovanetić pre dve godine, i mnogo, mnogo ranije Zoran Petrović.\nGlavni ciljevi kursa su: unapređivanje jedinstvene interpretacije i analize posmatranja suđenja na utakmicama koje se organizuju pod okriljem UEFA, praktična obuka za posmatrače, razmena novih ideja i gledišta kao i bolje upoznavanje sa novim kandidatima i njihovim kvalitetima.\nPrvog dana kursa novi kandidati će dobiti smernice za rad, posmatraće utakmice kao i analizirati incidetne situacije, imaće praktičnu vežbu (priprema video klipova sa utakmice) i na kraju video test. Drugi dan je rezervisan za sumiranje rezultata urađenog video testa, zatim za administrativna pitanja i na kraju za iznošenje zaključaka i zapažanja sa kursa.


Za promjenu pola Fond muškarcu platio 11.000 eura\nčetvrtak, 11 oktobar 2018 09:00\nTo je drugi slučaj promjene pola muške osobe iz Crne Gore, nakon što je prije tri godine Fond za zdravstveno osiguranje prvi put odobrio upućivanje na intervenciju promjene pola koja je tada zdravstveni sistem koštala 10.500 eura. Iz Fonda ističu da tokom 2017. nije bilo zahtjeva LGBT osoba za promjenu pola.\n“Imali smo u toku ove godine jedan zahtjev za upućivanje na intervenciju promjene pola i on je u skladu sa Zakonom o zdravstvenom osiguranju odobren od Komisije za upućivanje u inostranstvo. Troškovi postupka promjene pola iznose oko 11.000”, odgovorili su iz Fonda zdravstva.\nViše iz ove kategorije « Danas pretežno sunčano i toplo, do 27 stepeni Na sjeveru smanjena vidljivost »


ODLUKA SAD UTICALA I NA "CRNO ZLATO" Cene nafte prekoračile nivo od 28 dolara\nCene nafte prekoračile su u utorak na međunarodnim tržištima nivo od 28 dolara, poduprte merama kojima američka banka nastoji da zaštiti najveću svetsku privredu od posledica epidemije virusa korona.\nNa londonskom tržištu je cena barela porasla 1,38 dolara u odnosu na prethodno zatvaranje, na 28,41 dolara. Na američkom se tržištu barelom trgovalo po 1,54 dolara višoj ceni, od 24,90 dolara.\nFed je u ponedeljak predstavio čitav niz mera kojima nastoji da osigura likvidnost i sačuva platežnu sposobnost kompanija uzdrmanih epidemijom, prenosi Seebiz.\nPonuda "crnog zlata" je ipak obilna zbog urušavanja dogovora vodećih proizvođača o ograničenju snabdevanja kojim se pokušalo podupreti cene.\nDogovor Organizacije zemalja-izvoznica nafte (OPEK) i grupe nezavisnih na čelu s Rusijom praktično je pprekinut početkom meseca jer je Moskva odbila predlog o dodatnom smanjenju snabdevanje zbog epidemije.\nSnabdevanje je prema predlogu tehničkog odbora OPEK trebalo da bude smanjeno za dodatnih 1,5 miliona barela dnevno. Saudijska Arabija sada planira da pojača izvoz, iako isporuke još nisu povećane, rekli su u ponedeljak izvori iz kompanija koje prate isporuke.\n"To znači da uticaj epidemije na globalnu potražnju za naftom još nije tačno utvrđen ali je negativan a znamo da će se globalna ponuda nafte značajno povećati barem u sledeća dva meseca", sažima situaciju Tamas Varga iz PVM-a.


Čistokrvni sportista - BTR Edition Elantra Sport - AutoExclusive - Auto vesti, Novi, Luksuzni, Polovni automobili...\nU Las Vegasu je pre nekoliko dana počeo izvanredan događaj koji predstavlja najbolje mašine iz sveta sporta, na njemu se nalaze najbolji proizvođači, a među njima je naravno i Hyundai...\n2017. SEMA sajam automobila, otvorio je svoja vrata proizvođačima i posetiocima 17. oktobra, a južnokorejski gigant premijerno je predstavio novi plod svoje saradnje sa Blood Type Racing brendom, najnoviji BTR Edition Elantra koncept automobil.\nOvaj konceptualni sportista kreiran je na bazi veoma pristupačnog modela performansi i OEM nivoa dizajniranog specijalno za liniju Elantra Sport, dok celokupnoj ponudi dodaje metanske injektore, usisnike vazduha, izduvni sistem i interkuler tehnologije, tjunirano vešanje i potpunu aerodinamičnu opremu za karoseriju za “All-show, All-go” impresivni izgled i još impresivnije performanse.\n" BTR Edition Elantra Sport daleko više približava Elantra model njegovim OEM razvojnim korenima, samo što u ovom slučaju ne postoje gotovo nikakve dodirne tačke sa putničkom vozačkom mehanikom regularnog modela", izjavio je Sem Li, proizvodni menadžer kompanije Blood Type Racing. "Kreiranje modela na točkovima Elantra Sport šasijske arhitekture, pogonskog sklopa i dizajnerskog fundamenta, pružilo nam je mogućnost izgradnje moćnog automobila i nove vizije za sve ljubitelje ovog pristupačnog sportskog kompakt modela."\nHyundai Motor America sa svojim sedištem u Kaliforniji, predstavlja ogranak kompanije Hyundai Motor Co. Južna Korea. A ovaj segment zadužen je za distribuciju modela ovog brenda širom američkog tržišta i više od 835 predstavništava širom SAD. Sva vozila koja se prodaju na američkom kontinentu, uključujući i ovaj koji vam predstavljamo, idu preko Hyundai Assurance programa, koji uključuje petogodišnju garanciju na 60.000 pređenih milja.


(FOTO) Potpisan sporazum o dodeli 12,5 miliona evra za Transbalkanski koridor - Biznis.rs\nTransbalkanski koridor za kvalitetniju struju i manje gubitke\n(FOTO) Potpisan sporazum o dodeli 12,5 miliona evra za Transbalkanski koridor\n22.2.2021 19:16 Autor: Aleksandra Vasić 0\nIzgradnja Transbalkanskog koridora važna je za Srbiju jer će omogućiti bolju i kvalitetniju snabdevenost električnom energijom, smanjiće gubitke i povezati našu zemlju sa regionom,...\nIzgradnja Transbalkanskog koridora važna je za Srbiju jer će omogućiti bolju i kvalitetniju snabdevenost električnom energijom, smanjiće gubitke i povezati našu zemlju sa regionom, izjavila je ministarka rudarstva i energetike Zorana Mihajlović.\nMinistarka Mihajlović, ministarka za evropske integracije Jadranka Joksimović, direktorka Elektromreže Srbije (EMS) Jelena Matejić i direktor kancelarije nemačke KfW banke u Srbiji Rudiger Hartman potpisali su Sporazum o dodeli investicionih sredstava za deonicu Obrenovac-Bajina Bašta u okviru Transbalkanskog koridora. Potpisivanju sporazuma prisustvovao je ambasador Nemačke u Srbiji Tomas Šib.\nMihajlović je posle potpisivanja rekla da je ukupna vrednost Transbalkanskog koridora 157 miliona evra, a da će biti dugačak 321 kilometar.\nZa deonicu Obrenovac – Bajina Bašta koja će biti duga 109 kilometara, obezbeđen je grant od 12,5 miliona evra, a njena ukupna vrednost je 60 miliona evra.\nSrbija da bude koridor u energetici, ne samo u saobraćaju\nMihajlović je navela da je u okviru Transbalkanskog koridora završena jedna od deonica koja povezuje Srbiju i Rumuniju, da su u toku radovi na deonici od Kragujevca do Kraljeva i izrazila nadu da će uskoro biti potpisan sporazum o investicionim sredstvima za još jednu deonicu ovog koridora od Bajine Bašte do granice sa BiH i Crnom Gorom.\n“Transbalkanski koridor omogućiće ono što je negde i naša vizija, a to je da budemo tranzitni koridor i u energetici, ne samo u saobraćaju”, istakla je Mihajlović i dodala da naša visokonaponska mreža mora da bude najbolja i na 400kw, ali i da naše trafostanice moraju da budu nove ili dodatno opremljene.\nMihajlović je zahvalila Vladi Nemačke i Nemačkoj razvojnoj banci (KfW) na saradnji u mnogim projektima i dodala da su projekti koje Srbija radi sa KfW bankom vredni 830 miliona evra. Zahvalila je i Evropskoj uniji na partnerskom radu i na grantu za jednu od deonica za Transbalkanski koridor.\nAmbasador Nemačke u Srbiji Tomas Šib rekao je da Nemačka više od 20 godina u sklopu bilateralne saradnje sa Srbijom radi na razvojnim projektima i dodao da je tokom tih godina uložila oko dve milijarde evra u brojne projekte.\nKoridor će približiti region celoj EU\nŠib je rekao da je oko 800 miliona evra uloženo samo u oblasti energetike i istakao da je za Nemačku ta oblast od velikog značaja. kako je objasnio, njegova zemlja je pre svega fokusirana na snabdevanje električnom energijom, bezbedosti elektromreže, a sada i na ulaganje u projekte koje koriste energiju iz obnovljivih izvora kako bi se smanjila emisija štetnih gasova.\n„Današnje potpisivanje ugovora se odnosi na važan projekat, važan za regionalnu saradnju, radi se o prenosnom sistemu i rehabilitaciji ove deonice, kako bi prenos energije bio još efikasniji“, rekao je Šib i dodao da će se Transbalkanskim koridorom region približiti celoj EU.\nŠef operacije Delegacije EU Ingve Engstroem kaže da je Transbalkanski koridor veoma važan za energetsku distribuciju regiona i Srbije.\nEngstroem ističe da Evropska unija ima poseban investicioni okvir za Zapadni Balkan iz kojeg se finansiraju projekti koji se snabdevaju iz tri izvora – zemalja članica, budžeta EU i banaka.\nDo sada je, kaže, iz tog okvira Srbija bespovratno dobila 220 miliona evra, u kreditima 4,2 milijarde evra, što je ukupno 5,5 milijardi evra.\nDirektorka Elektromreže Srbije (EMS) Jelena Matejić kaže da su EMS i Srbija donacijom današnjih sredstava za deonicu Obrenovac – Bajina Bašta korak bliže ukupnoj realizaiciji Transbalkanskog koridora i dodala da je time Srbija bliže i do učvršćivanja svoje pozicije kao regionalnog lidera na polju energetike.\nZahvalila je evropskim partnerima za podršku kroz donacije i povoljne kreditne linije na tom projektu i što prepoznaju značaj Transbalkanskog koridora za region i Srbiju.\nBALKAN ELEKTRIČNA ENERGIJA EVROPSKA UNIJA SRBIJA VESTI ZORANA MIHAJLOVIĆ\nEVROPSKA INVESTICIONA BANKA KREDITIRA KORIDOR 5C Za deonicu autoputa kroz…\nVALJEVO ĆE BITI DIREKTNO POVEZANO SA AUTOPUTEM "MILOŠ VELIKI" Potpisan ugovor…\nULAGANJE VREDNO 606 MILIONA EVRA Potpisan ugovor o izgradnji Fruškogorskog…\nNAUČNO-TEHNOLOŠKI PARK BIĆE GOTOV ZA OSAM MESECI Potpisan ugovor za završetak…


Najveći proizvođač cevi u Srbiji beleži porast proizvodnje\nPreduzeće Dak Comerc iz Gornjeg Milanovca, koje se bavi izradom šavnih cevi i hladno oblikovanih profila, zabeležilo je uz prvih 6 meseci ove godine značajan porast proizvodnje i prodaje u odnosu na isti period 2019.\n„Metal Seko“ iz Gornjeg Milanovca privatizovan je 2005. Godine. Od tada do danas, vlasnička struktura je tri puta promenjena a pod okriljem novosadske firme „Dak Comerc“ , preduzeće radi od 2014. godine. Prema postignutim rezultatima, jedan su od pravih primera uspešne privatizacije.\n– Svi naši proizvodni kapaciteti rade u optimalnom obimu, a potražnja svakodnevno pomera granice planirane proizvodnje – kaže Mirjana Maksimović, direktor poslovne jedinice Gornji Milanovac i dodaje – asortiman naših proizvoda često proširujemo jer se trudimo da i na taj način izađemo kupcima u susret .\nMirjana Maksimović, direktor poslovne jedinice Gornji Milanovac\n– Period vanrednog stanja zbog pandemije korona virusa na naš rad nije ni najmanje odrazio, na sreću niko od zaposlenih nije oboleo, pa ni proizvodni proces ni jednog trenutka nije bio obustavljen – istakla je Mirjana Maksimović.\nMesečna proizvodnja dostigla je 4.000 tona, čime se Dak Comerc izdvaja kao najveći proizvođač cevi u Srbiji. Svoje proizvode trenutno izvoze u zemlje u regionu Bosnu i Hercegovinu, Crnu Goru i Hrvatsku a sarađuju i sa železarama iz Mađarske, Autsrije, Ukrajine i Poljske, kao i sa drugim fabrikama iste delatnosti.\n-U toku je izgradnja nove proizvodne linije,čime će broj od 102 zaposlena , koliko sada imamo, biti uvećan – istakla je direktorka preduzeća i izrazila zadovoljstvo što je trenutna proizvodnja u Dak Comercu na najvišem nivou od početka poslovanja.\nInače, Dak Comerc poseduje sve neophodne sertifikate koji su dokaz da su proizvodi usaglašeni sa najvišim propisanim standardima.\nTags: „Metal Seko“ Iz Gornjeg Milanovca, Dak Comerc, Mirjana Maksimović, Preduzeće\nU čačanskoj bolnici 13 pacijenata na kovid odeljenjima, povećan broj prvih pregleda


Rimac je evropski Elon Musk - Biznis Info\nKreće izrada projekta, a onda i gradnja zgrade u parku Hastahana\nYou are at:Home»Biznis cafe»Rimac je evropski Elon Musk\nRimac je evropski Elon Musk\nRozberg na svom YouTube kanalu objavljuje podcast “Beyond Victory”, a ovaj put ugostio je inovatora i preduzetnika, prenosi Index.hr.\nRimac, koji živi u Hrvatskoj, rođen je u Livnu, u BiH.\n“Bilo mi je teško da nađem investitore od prvog dana, a teško mi je i danas. Elon Musk je rekao da je najteža stvar u njegovom životu bila očuvati auto-kompaniju u životu. Meni je svaki dan jednako težak”, priznao je Rimac, kojeg nazivaju evropskim Muskom.\nInače, kako su potvrdili iz Evropske investicijske banke, potpredsjednik te institucije Dario Scannapieco danas će u Zagrebu potpisati četiri ugovora vrijedna više od 350 miliona eura.\nNajzanimljiviji od ovih ugovora odnosi se na kredit od 30 miliona eura za Rimac Automobile. Taj novac Rimac Automobili će uložiti u istraživanje, razvoj i proširenje proizvodnih kapaciteta u Svetoj Nedelji kod Zagreba.


NAPREDNA OBUKA ZA NASTEVNIKE SRPSKOG KAO NEMATERNjEG JEZIKA\nBujanovac - U okviru projekta “Primena preporuka za unapređenje nastave srpskog kao nematernjeg jezika u osnovnim školama u Preševu, Bujanovcu i Medveđi“ na Odeljenju Ekonomskog fakulteta u Bujanovcu je organizovana napredna obuka za nastavnike.\nUČENICI IZ BUJANOVCA I PREŠEVA POKAZALI DOBRO ZNANjE SRPSKOG KAO NEMATERNjEG JEZIKA\nNovi Sad – Učenici sedmih razreda iz četiri osnovne škole u Preševu i Bujanovcu, učestvovali su proteklog vikenda u Novom Sadu na Republičkom takmičenju iz srpskog kao nematernjeg jezika. Takmičenje je održano u Osnovnoj školi „Petefi Šandor“ a učestvovalo je preko stotinu đaka iz škola u kojima se uči Srpski kao nematernji jezik.\nKOALICIJA ALTERNATIVE ZA PROMENE I PARTIJE ZA DEMOKRATSKO DELOVANjE FORMIRALE VLAST U PREŠEVU\nPreševo – Na konstitutivnoj sednici Skupštine opštine Preševo, verifikovani su mandati odbornika, izabrani predsednik, zamenik predsednika kao i sekratar Skupštine opštine dok, je na prvoj sednici u novom sastavu izabran predsednik opštine.\nČESTITKA ZORANA STANKOVIĆA, ŠĆIPRIMU ARIFIJU, PREDSEDNIKU OPŠTINE PREŠEVO\nBeograd – Preševo - Na konstitutivnoj sednici Skupštine opštine Preševo, Šćiprim Arifi, lider Alternative za promene, izabran je za predsednika te lokalne samouprave.\nDONACIJA ZA PREDŠKOLSKU USTANOVU U PREŠEVU\nPREŠEVO - U predškolskoj ustanovi „8.mart“ u Preševu juče je održana svečana primopredaja donacije koju je omogućila Fondacija za otvoreno društvo u saradnji sa Grupom 484.\nODBOR ZA LjUDSKA PRAVA:NAPREDAK EVIDENTAN, OSTAJE JOŠ DA SE RADI\nNapredak na jugu Srbije postignut je u integraciji Albanaca u lokalnim inistitucijama vlasti, razvoju infrastrukture, obrazovanju, zdravstvu, bezbednosti i stabilnim i induvidualnim pravima, ali smo zabrinuti zbog prekida razgovora sa centralnim vlastima, integracijama u okružnim i republičkim institucijama...\nPROJEKTOM „HOĆU“ PROTIV DISKRIMINACIJE ROMA\nBujanovac - Udruženje građana „Centar za aktivizam Vranje“ počelo je realizaciju projekta „Hoću“ uz pomoć Kancelarije za ljudska i manjinska prava Republike Srbije, kako bi se uz pomoć ovog projekta pomoglo sprečavanje diskriminacije Roma povratnica po Sporazumima o readmisiji kroz jačanje demokratskog okruženja i jačanje njihovih kapaciteta.\nSTANKOVIĆ: SAMO UJEDINjENI MOŽEMO DA RAČUNAMO NA USPEH\nMEDVEĐA - Zoran Stanković, predsednik Koordinacionog tela za opštine Preševo, Bujanovac i Medveđa, rekao je da taj državni organ podržava multietničke koalicije u ove tri opštine. Stanković je dodao da je to što su se predstavnici različitih stranaka, albanskih , srpskih i romske u Bujanovcu sami...\nPOMEN STRADALIM POLICAJCIMA\nBujanovac - U subotu je je u selu Srpska kuća osveštan spomenik srpskim policajcima koji su stradali u oružanim sukobima na jugu Srbije 2000. i 2001. godine.\nČESTITKA ZORANA STANKOVIĆA, ŠAIPU KAMBERIJU, PREDSEDNIKU OPŠTINE BUJANOVAC\nBeograd – Bujanovac - Šaip Kamberi je na konstitutivnoj sednici Skupštine opštine Bujanovac izabran za predsednika te lokalne samouprave. Kamberi je juče preuzeo dužnost od dosadašnjeg predsednika opštine Nagipa Arifija.


Vučić Albancima: Možda vam se snovi i ostvare, ali ne bih se kladio na to (foto) - 03.04.2016, Sputnik Srbija\nPremijer Aleksandar Vučić, tokom posete Kosovu i Metohiji poručio je prištinskim vlastima da se ne nadaju priznanju samoproglašene nezavisnosti i pozvao ih da... 03.04.2016, Sputnik Srbija\npolitika, vesti, priština, zubin potok, gazivode, aleksandar vučić\n17:39 03.04.2016 (Osveženo: 14:48 30.08.2021)\n© Tanjug / Tanja ValičAleksandar Vučić na predizborno konvenciji SNS u Zvečanu\nPremijer Aleksandar Vučić, tokom posete Kosovu i Metohiji poručio je prištinskim vlastima da se ne nadaju priznanju samoproglašene nezavisnosti i pozvao ih da sprovedu sporazum o formiranju Zajednice srpskih opština.\nVučić je na komentar prištinskih novinara da bi posle predstojećih izbora na premijersku funkciju mogao da dođe neki političar opozicije, koji bi priznao Kosovo, odgovorio da mogu tome da se nadaju i dodao: „Možda vam se ti snovi i ostvare. Nemam ništa protiv, nadajte se, možda vam se to i desi, ali ne bih se mnogo kladio“.\n3 April 2016, 11:44\nNa upadicu novinara da će inauguracija kosovskog predsednika biti u petak i da bi Vučić mogao da dođe u zvaničnu posetu Prištini, premijer Srbije je odgovorio da neće biti ništa od toga, „niti će toga dugo biti“.\n„Želim da verujem da će Priština da ispuni svoj deo obaveza. Mi držimo i do svoje reči, a kamoli do potpisa“, rekao je Vučić i izrazio uverenje da će i međunarodna zajednica gledati da poštuje sebe, jer su oni su bili ti koji su posredovali u razgovorima Beograda i Prištine i prisustvovali kada su u avgustu potpisana poslednja četiri sporazuma.\n© Sputnik / Brankica RistićGrađani koji nisu uspeli da uđu na predizbornu konvenciju SNS-a u Zubinom Potoku.\nGrađani koji nisu uspeli da uđu na predizbornu konvenciju SNS-a u Zubinom Potoku.\n© Sputnik / Brankica RistićRazlupan prozor na sportskoj hali u Zubinom Potoku posle eksplozije bombe koju su sinoć bacili nepoznati počinioci.\nRazlupan prozor na sportskoj hali u Zubinom Potoku posle eksplozije bombe koju su sinoć bacili nepoznati počinioci.\n© Sputnik / Brankica RistićPremijer Srbije Aleksandar Vučić u poseti manastiru Banjska u poseti episkopa raško-prizrenskog vladike Teodosija.\nPremijer Srbije Aleksandar Vučić u poseti manastiru Banjska u poseti episkopa raško-prizrenskog vladike Teodosija.\n© Sputnik / Brankica RistićPremijer Srbije Aleksandar Vučić u poseti manastiru Banjska.\nPremijer Srbije Aleksandar Vučić u poseti manastiru Banjska.\n„Ne znam šta je moguća a šta nemoguća misija, ali pitam se što su učestvovali u razgovorima i što smo onda gubili vreme. Mi želimo da verujemo da će Priština ispuniti obaveze, a ako neće — neka to kaže“, rekao je srpski premijer.\nTokom obilaska jezera Gazivode ponovio je i da Srbija neće odustati od ovog važnog resursa.\nSrbija je, podsetio je Vučić, nudila različite vrste dogovora koji ne bi značili „puno uzimanje ili otimanje Gazivoda iz srpskih ruku“, ali je dodao da, nažalost, prištinska strana dosad nije želela da prihvati takve sporazume.\n3 April 2016, 10:20\n„Ne možemo da odustanemo od tako važnog resursa kao što su Gazivode. Ne možete nešto što je gradila država Srbija i narod odavde čuvao i na tome radio jednim potpisom da dogovorite, ili zato što je neko smislio da to pripada njemu a da za to nema nikakvog pravnog osnova“, rekao je Vučić\nOn je ukazao da je svojevremeno u Briselu govorio „pričajte šta hoćete, ali Gazivode ne damo“, i da se ta pozicija nije promenila.\nVučić je pre Gazivoda obišao Manastir Banjsku, gde su ga dočekali episkop raško-prizrenski Teodosije i iguman manastira Danilo. On je zahvalio raško-prizrenskoj eparhiji, sveštenstvu Manastira Banjske i Opštini Zvečan što su počeli da preuređuju jednu od najlepših pravoslavnih crkava, koju je kralj Stefan Milutin odredio za svoje grobno mesto.\nU Kosovskoj Mitrovici premijer je otvorio novo odeljenje onkologije koje je finansirala Vlada Srbije, a čija je vrednost više od 12 miliona dinara. Vučić je na Odeljenju hirurgije prisustvovao puštanju u rad skenera u vrednosti od 45,7 miliona dinara, koji je, takođe, donacija Vlade Srbije, odnosno Ministarstva zdravlja, a obišao je Zdravstveni centar u Kosovskoj Mitrovici koji je danas prerastao u Kliničko-bolnički centar.\nPremijer je i tom prilikom ponovio da se Srbija nikada neće odreći Srba na Kosovu i Metohiji.\n„Naša situacija nije nimalo laka ni jednostavna, ali onoliko koliko budemo snažni u Evropi i svetu, onoliko koliko budemo ekonomski snažni, utoliko ćemo moći jasnije, čvršće, istrajnije i snažnije da štitimo interese našeg naroda na KiM“, istakao je Vučić.\nNeka je bogom prosto Srbima koji su bacili bombu\nVučić je potvrdio da su bombu na sportsku halu u Zubinom Potoku noćas bacili Srbi i poručio im da će se boriti i za njih i za njihove porodice, te da im želi da budu srećniji i zadovoljniji nego danas.\n„Moj odgovor tim našim Srbima koji su na takav način želeli da me dočekaju je — neka vam je bogom prosto, boriću se i za vas i vaše porodice da živite na svojim ognjištima i da budete srećniji i zadovoljniji nego danas“, rekao je Vučić na predizbornoj konvenciji SNS-a u Zubinom Potoku.\nVučić je rekao da više ni reč neće reči o tome.\nRusija pomogla, ali je Srbija bila jaka da to zatraži\nRusija je pomogla Srbiji, ali je Srbija bila dovoljno jaka da tu pomoć zatraži, rekao je Vučić.\nObrativši se predsedniku SNP-a Nenadu Popoviću, koji je pre njega govorio na konvenciji SNS-a u Zubinom Potoku, Vučić je rekao:\n„Da, Nenade, u pravu si, Rusija je spasila Srbiju u UN i u Unesku, ali je Srbija bila dovoljno jaka da sme to da zatraži. Neki su do pre nekoliko godina bežali glavom bez obzira, ne smejući ni da traže“.\nZato je sadašnja Srbija, jaka i smela, dodao je, ostvarila to da Srbi ne dobiju epitet genocidnog naroda u UN, budući da nije prošla Rezolucija o Srebrenici.\nSrbija je sačuvala dostojanstvo i u Unesku, jer je pridobila veliki broj zemalja koje se nisu plašile da kažu „ne“ onima koji su vodili brutalnu propagandu protiv Srbije, rekao je Vučić.\nOn je podsetio i da je problem koji je nastao nakon što je Hrvatska jednostrano uvela ekonomske sankcije Srbiji rešen u roku od pet dana tako što je ta zemlja morala da povuče sve svoje odluke koje su išle na štetu naše zemlje.\n„To smo uspeli jer smo bili odlučni, hrabri i zato što smo bili jedinstveni, zajedno, ujedinjeni“, poručio je Vučić.\nPredsednik Srpske narodne partije Nenad Popović je ocenio da Srbija samo sa Rusijom pobeđuje.\nOn je podsetio da su prošlog leta „velika Rusija i Vladimir Putin sprečili u UN Rezoluciju o Srebrenici, kao i da lažna država Kosovo postane članica Uneska“.\n„Rusija je uvek čuvala i čuvaće Kosovo i Metohiju, i zato moramo da čuvamo naše prijateljstvo sa bratskom Rusijom“, rekao je lider SNP-a.


Javna firma traži šefove manje obrazovane od radnika\nPojedini rukovodioci bi, prema novom Pravilniku o sistematizaciji poslova u JKP Naissus, trebalo da imaju manju stručnu spremu od onih koji su na nižem radnom mestu.\nSamostalni stručni saradnik za javne nabavke, prema Sistematizaciji, mora da imafakultetsko obrazovanje i za svoj rad odgovara višem stručnom saradniku javnih nabavki. Ipak, viši stručni saradnik, iako je na višoj poziciji, treba da ima niže obrazovanje – visoku školu.\nTo što je rukovodilac manje obrazovan od svog podređenog, kako kažu u Vodovodu, nije protivzakonito, niti sporno, jer je “rač o različitim poslovima”. Dodaju i da to što je neko manje obrazovan, ne znači da će lošije raditi posao.\nPored toga, šef očitavanja vodomera i kontrole jedini je šef u svojoj službi sa trogodišnjom višom školom, dok su njegove kolege šefovi fakultetski obrazovani. Sve ovo je, kažu u Vodovodu u skladu sa zakonima.\nJedna od pozicija u novom Pravilniku o sistematizaciji jeste i menadžer trgovine, za koju je dovoljna tek srednja škola. Iako se menadžer postaje fakultetskom diplomom, u Naissusu objašnavaju da se ne misli baš na takvog menadžera, već na poziciju koja samo “asocira na menadžera sa fakultetom”.\nOvde je reč o radnom mestu za koje se zahteva srednje obrazovanje od 4 godine i položeni specijalistički ispit. Sam naziv radnog mesta menadžera vas pogrešno asocira na obrazovni profil lica koje je završilo fakultet u nekoj od gore pomenutih oblasti, navode u Naissusu.\nUskoro pogon Mercedesa kod Moskve


Kreće obnova Banskog dvora: Prioritet novi krov | Banjaluka.net\nKreće obnova Banskog dvora: Prioritet novi krov\nGrad Banjaluka raspisaće tokom ove sedmice tender za rekonstrukciju krova Banskog dvora, u okviru prve faza velike rekonstrukcije jednog od najznačajnijih kulturnih objekata u gradu, potvrđeno je u Odjeljenju za komunalne poslove.\nPrema projekcijama, procijenjena vrijednost radova na krovu iznosi 400.000 KM, bez PDV-a. Na zahtjev Zavoda za zaštitu kulturno istorijskog naslijeđa, predviđeno je da krov bude bakarni, kako bi krovište zadržalo autentičan izgled.\nPrema tenderskim uslovima, rok za izvođenje radova biće 90 radnih dana.\nNačelnik Odjeljenja za komunalne poslove poslove Petar Bilčar, ističe da se radi o najvećem zahvatu na zgradi Banskog dvora od 1932. godine, kad je i sagrađen. Prema njegovim riječima, za ukupnu, ovogodišnju rekonstrukciju biće utrošena 2,5 miliona KM, koje je obezbjedila Vlada Republike Srpske.\nOn ističe da je obnova krova u ovom trenutku prioritet budući da je objekat izložen propadanju zbog prokišnjavanja.\n– Uporedo s tim, stručnjaci sa AGGF-a rade na reviziji projekta rekonstrukcije fasade i stolarije, koji datira iz 2004. godine, pa ga je potrebno donekle „osvježiti“. Očekujemo da će taj posao biti završen do kraja ovog mjeseca, te da bi izvođač, nakon provedenog tendera, mogao početi sa radovima možda već u maju ove godine – rekao je Bilčar.\nU međuvremenu, u reviziji je i raniji projekat ambijentalnog osvjetljenja, što bi, takođe, trebalo biti relativno brzo završeno, kako bi Grad bio u mogućnosti da što prije pokrene javnu nabavku i za ovu fazu rekonstrukcije.\nKako se procjenjuje, očekuje se da će doznačeni iznos od 2,5 miliona KM biti dovoljan da pokrije troškove uređenja krovišta, potpune obnove fasade, stolarije i ambijentalnog uređenja Banskog dvora, a moguće i djelimičnog uređenja unutrašnjosti jednog od najreprezentativnijih gradskih objekata.\nOsnivačka skupština organizacije mladih Demos Banjaluka: Izabran odbor mladih koji broji 56 članova\nNa osnivačkoj skupštini organizacije mladih Demokratskog saveza (Demos) Banjaluka, koja je održana danas u Banjaluci, za predsjednika je izabran Nikola Ćopić. Skupštini su prisustvovati predsjednik Demosa Nedeljko Čubrilović, potpredsjednik Tomislav Prpos, generalni sekretar Boran Bosančić, predsjednik banjalučkog Gradskog odbora Demosa Slobodan Stanarević, 150 delegata iz svih Mjesnih organizacija, te drugi stranački funcioneri i predstavnici podmlatka\nJEDAN OD NAJZNAČAJNIJIH PROJEKATA Na vidiku nastavak gradnje istočnog tranzita\nDugo očekivani nastavak izgradnje istočnog tranzita na potezu od Krfske do ulice Gavrila Principa bi mogao početi ove građevinske sezone. Nedavno je okončan drugi tender za izbor firme koja bi bila zadužena za gradnju te saobraćajnice a preduzeće Putevi RS je kroz odluku o izboru najpovoljnijeg ponuđaća odlučilo da je najpovoljniju ponudu dostavilo preduzeće Kozaraputevi.\n“Odmetnu se odmetnica Mara Preko Bajne luke u hajduke Devet godin’ arambaša bila Kad deseta godina nastupila Podigla se četa Bajnolučka Da ufati odmetnicu Maru, Ufatiše odmetnicu Maru, Pokloniše paši bajnolučkom. Dilber Maru na čengel metnuše…” Srpska je ovo narodna pjesma “Odmetnica Mara”, koju je prvi put zabilježio Vuk Karadžić i objavio u knjizi “Narodne\nBrojni građani žale se da su im računi za potrošenu električnu energiju u januaru izuzetno veliki. Jedan Banjalučanin tvrdi da je nemoguće da je u januaru potrošio 170 maraka, a tvrdi da se ne grije na struju. Drugi sumnjaju da brojilo nije očitano kada je trebalo, a neki vjeruju da se radi o naknadi za


Dačić – u kontaktu sa Vučićem, bez razgovora o novoj vladi – NovostiDana.rs\nDačić – u kontaktu sa Vučićem, bez razgovora o novoj vladi\nMinistar spoljnih poslova i predsednik Socijalisticke partije Srbije Ivica Dačić izjavio je danas da sa premijerom Aleksandrom Vučićem još nije razgovarao o formiranju nove vlade, iako su svakodnevno u kontaktu.\nBEOGRAD – Ministar spoljnih poslova i predsednik Socijalisticke partije Srbije Ivica Dačić izjavio je danas da sa premijerom Aleksandrom Vučićem još nije razgovarao o formiranju nove vlade, iako su svakodnevno u kontaktu.\n„Kada je reč o formiranju nove vlade, na premijeru je da vodi taj proces. Kada će i koga zvati, na njemu je da odluči, a mi smo spremni da učestvujemo u vladi“, rekao je Dačić.\nOn je dodao da se SPS i Jedinstvena Srbija uvek rukovode državnim interesima pri formiranju vlade.\n„Sa Vučićem imam redovnu komunikaciju, kada je reč o državnim pitanjima“, rekao je Dačić i podsetio da postojeća vlada mora da funkcioniše do izbora nove.


"Pauza" za dužnike je gotovo KREĆU VEĆE KAMATE - Sombor portal\nPočetna Sombor „Pauza“ za dužnike je gotovo KREĆU VEĆE KAMATE\n„Pauza“ za dužnike je gotovo KREĆU VEĆE KAMATE\nSa 30. junom završava se tromesečni moratorijum na otplatu kredita, pogodnost banaka koju je iskoristila velika većina dužnika. Sada ćemo to sve platiti, pitanje je samo kako.\nSvi oni građani koji su dugovali bankama u Srbiji, ili gotovo svi, iskoristili su priliku koju je inicirala Narodna banka Srbije a oberučke usvojile banke, i prihvatili mogućnost da im se na tri meseca odloži plaćanje rata po kreditima, dozvoljenom minusu i kreditnim karticama koje imaju, zbog ekonomske krize izazvane korona krizom.\nDugovi, odnosno ni glavnica ni kamata, nisu naplaćivani poslednjeg dana, kada je počeo da važi moratorijum, do poslednjeg dana juna.\nStiže jul, a s njim i naplata aprilske rate.\nAli, kao što je i rečeno, te rate neće biti iste kao one pre moratorijuma. Pošto se produžilo trajanje kredita, povećana je i ukupna kamata za tri dodata meseca, tako da će rata sada biti viša.\nPoslednjeg dana juna skida se i kamata za popularni „dozvoljeni minus“ napravljen u aprilu, pa će tako biti i 31. jula (za maj) i 31. avgusta (za jul).\nU Narodnoj banci Srbije kažu da su banke obavezne da (bez dodatnih troškova) obaveste klijente i dostave im novi plan otplate kredita.\nBanke će klijentima redovnu kamata za period trajanja moratorijuma pripisati glavnici duga a zatim rasporediti na preostali period otplate.\nBanke kažu da će rate biti „neznatno uvećane“, što u praksi znači zavisno od veličine kredita može biti nekoliko stotina dinara do nekoliko hiljada.\nNaravno, ovo nije jedina varijanta za koju možete da se odlučite. Klijent koji ima novca može odmah da plati „preskočene“ rate i kamatu (koja je nastala za tri meseca dodatnog kreditiranja). Kada to uradi, nastaviće da plaća rate u iznosu kao i dosad, i to do originalnog roka kredita, bez „produžetaka“.\nTreća varijanta je da se plati samo kamata za tri meseca, što bi značilo da rata ostaje kao ona „pre korone“, ali da se plaćanje kredita produžava za tri meseca.\nNeke banke nude mogućnost i da se kamata plati u nekoliko narednih meseci, a da se ne „razvlači“ kroz ceo ostatak otplate kredite.\nPrethodniJečam u silosima, poljoprivrednici čekaju otkupnu cenu\nSledećiSaobraćajci u Somboru zaustavili vozača sa 4,39 promila alkohola u krvi


Bratunac: Informacije sa sastanka kriznog štaba održanog 28.marta - UPSMedia Bratunac: Informacije sa sastanka kriznog štaba održanog 28.marta – UPSMedia\nBratunac: Informacije sa sastanka kriznog štaba održanog 28.marta\nmart 28, 2020 urednik\nOpštinski štab za vanredne situacije upoznat je danas da se u Bratuncu pod nadzorom trenutno nalazi 204 osoba i da je iz nadzora izašlo 14 lica. Mješovite ekipe policije i inspekcije kontrolisale su u poslednja 24 časa 108 osoba i informisale Štab da nijedno lice nije prekršilo mjeru izolacije, koja se određuje nakon dolaska sa područja koja su ugrožena virusom korona.\nIz bratunačke Policijske stanice saopšteno je da je tokom prethodne noći registrovan jedan slučaj narušsvanja policijskog časa.\nIz Štaba za vanredne situacije poručeno je da se poštuju sve mjere, koje su uvedene sa ciljem da se stanovništvo ove lokalne zajednice zaštiti od virusa korona. Štab je naložio da se za sva lica koja su na nepoznat način prešla državnu granicu, evidencija nadzora vodi od dana registrovanja.\nNačelnik ove opštine Nedeljko Mlađenović istakao je da se redovno vrši dezinfekcija svih puteva na području Bratunca, kao i obajekata javnih ustanova i preduzeća, te stambenih zgrada i privrednih objekata.\nOn je podsjetio da je Štab za vanredne situacije formirao Centar za informisanje građana koji se putem objavljenih brojeva telefona mogu obraćati za pomoć koja im je potrebna u ovoj situaciji.\n← Srebrenica: Situacija po pitanju korona virusa 27.mart\nSrebrenica: Situacija po pitanju korona virusa 28. mart →\nseptembar 25, 2020, 4:41 am


Zaštićene vrste riba i dalje u slobodnoj prodaji ● Danube Sturgeons\nBeograd, 1. oktobar 2020. godine – Nezakonit ribolov i prodaja strogo zaštićenih vrsta i dalje su svakodnevne aktivnosti koje se ne sankcionišu i koje su u velikoj meri prisutne u Srbiji. Ugroženost ribljeg fonda evidentna je i kroz poslednji zabeležen slučaj prodaje trajno zaštićene vrste, vretenara, na pijaci u Batajnici polovinom septembra, na koju je prijavom inspekciji zaštite životne sredine reagovalo udruženje Ujedinjeni ribolovci Srbije. Nažalost, udruženje do danas nije dobilo nikakav odgovor inspekcije, čak ni da je prijava primljena. Preprodavac koji je tu ribu nudio opšte je poznat, na istom je mestu godinama, neretko više puta nedeljno prodaje po raznim osnovama nelegalno ulovljenu ribu.\nProdaja vretenara na pijaci u Batajnici © URS\n“Slučajevi prodaje zaštićenih vrsta riba i uopšte nelegalno uhvaćene ribe na pijacama i u restoranima nisu retki. To je posledica činjenice da su i krivolovci i vlasnici ribarnica, restorana, tezgi za prodaju ribe i divlji prodavci, odavno shvatili da su velike šanse da ih niko neće kontrolisati, niti preduzimati bilo šta povodom toga, pogotovo ako uspeju da nabave bilo kakav papir kojim će fiktivno dokazati legalno poreklo svoje robe. Na sve to nadovezuje se i pravosuđe koje često izriče minimalne ili nikakve kazne za krivična dela protiv zaštite životne sredine”, objašnjava Vladimir Stakić iz Ujedinjenih ribolovaca Srbije.\nWWF – svetska organizacija za prirodu, zajedno sa drugim stručnim udruženjima i ranije je isticao neophodnost efikasnije inspekcijske kontrole, distribucije i trgovine ribljim vrstama, imajući u vidu brojne prijave građana primljenih putem društvenih mreža, koji si ukazivali na nesmetanu prodaju kečige iz divljine u restoranima, ribarnicama i na pijacama, uprkos tome što je od januara 2019. zabranjen ribolov te divlje vrste.\n“Nadležnosti inspekcija u slučajevima kontrole prodaje ribe na pijaci, u restoranu, ili na drugim mestima su nejasne, pa se građani često nađu u situaciji da ih nadležni prebacuju sa jedne na drugu adresu. Saradnja različitih inspekcijskih službi u praksi i dalje ne funkcioniše efikasno, pa je potrebno unaprediti njihovu koordinaciju i omogućiti građanima da na jednostavan i brz način prijave nepravilnosti, ali i da dobiju povratnu informaciju o postupanju po prijavama. Pored toga, veliki problem je i dalje nedovoljan broj inspektora i njihova opremljenost. Oni se na terenu susreću sa dobro opremljenim i organizovanim ribokradicama, tako da se kontrole često završe neuspešno. Sve ovo moguće je preduprediti većim ulaganjem u zaštitu prirode i životne sredine, što bi trebalo da bude prioritet budućeg Ministarstva zaštite životne sredine”, dodaje Ivana Grubišić iz WWF-a.\nJedan od mehanizama koji mogu povoljno da utiču na pobošljanje stanja na vodama i očuvanje ribljeg fonda jeste kupovina dozvola za rekreativni ribolov. Međutim, tendenciozni i senzacionalistički tekstovi u medijima u prethodnom periodu, koji su najavljivali poskupljenje dozvola za rekreativni ribolov u narednoj godini, uprkos navođenju dokumenata koja jasno pokazuju da cene ostaju iste, primorala su stručna udruženja i korisnika ribarskih područja koja se godinama bave zaštitom i očuvanjem ribljeg fonda u Srbiji da reaguju na neistinite informacije. WWF zajedno sa Ribolovačkim savezom Vojvodine ovim putem apeluje na sve poštene i savesne ribolovce da kupe dozvolu za rekreativni ribolov za narednu 2021. godinu i time doprinesu očuvanju veoma ugroženog ribljeg fonda Srbije.\n„Cene dozvola ostaju identične cenama u 2020. godini, a cifra koja se spominjala u medijima od 10.000 dinara važi samo za Predeo izuzetnih odlika ‘Klisura reke Gradac’, i identična je prošlogodišnjoj ceni. Kupovinom dozvole ribolovci mogu pozitivno da utiču na stanje na vodama. Prihodi korisnika ribarskih područja u Srbiji zavise gotovo isključivo od prodatih dozvola, pa samim tim i čuvanje voda direktno zavisi od tih prihoda. Naravno, kupovina dozvole je pre svega zakonska obaveza ukoliko želimo da se bavimo rekreativnim ribolovom, pa posedovanjem iste izbegavamo kršenje zakona i kazne koje to kršenje povlači sa sobom”, ističe Ljubomir Pejčić, stručno lice RSV-a.\nBez ulaganja zvaničnih insititucija u unapređenje zaštite prirode i životne sredine, kao i sankcionisanja prestupa koji direktno ugrožavaju riblji fond i podstiču dalje kršenje zakona, građani će ostati razočarani i demoralisani zbog činjenice da inspekcija kao organ nadzora često ne izađe na teren po njihovom pozivu, već tek nekoliko dana kasnije kada je teže ili nemoguće utvrditi prekršajno ili krivično delo, kao i zbog slučajeva kada inspekcija traži da im se nekoliko dana unapred najavi da bi negde trebalo da se pojave na terenu. Time se podstiče dalji krivolov i uništavanje bogatog ribljeg fonda Srbije, istovremeno smanjujući želju i motivaciju građana da učestvuju u zaštiti prirodnih resursa naše zemlje.\n Pravilnik o vrednosti dnevne, višednevne i godišnje dozvole za rekreativni ribolov za 2021 god.’ (Sl. glasnik broj 114/2020.).


Opština Dvor kao jedna od najsiromašnijih u Hrvatskoj koja je naseljena većinski Srbima odabrana je za odlaganje radioaktivnog otpada s ciljem da im se pošalje jasna poruka da nisu dobrodošli jer se smatraju neprijateljima hrvatske države i da im je zbog toga najbolje da se isele u Srbiju ili u treće zemlje, ocijenio je predsjednik Odbora Skupštine Srbije za dijasporu i Srbe u regionu Miodrag Linta.\nOn je istakao da je to apsolutno neprihvatljiva i bezumna odluka Hrvatske jer se lokacija na Trgovskoj gori nalazi blizu rijeke Une i granice sa BiH u kojoj bi bilo ugroženo gotovo 300.000 stanovnika u 13 opština u riječnom slivu zbog negativnih posljedica po kvalitet života i zdravlje građana.\nLinta je naveo i da je važno naglasiti da Hrvatska na taj način krši brojne evropske propise i međunarodne konvencije u zaštiti životne sredine i prekograničnoj saradnji, saopšteno je iz Saveza Srba iz regiona čiji je Linta predsjednik.\nOn je ocijenio kao najbrutalnije laži vrhunsko licemjerje izjave predstavnika hrvatske vlasti i nadležnih hrvatskih institucija kako izgradnja odlagališta radioaktivnog i nuklearnog otpada na mjestu bivšeg vojnog skladišta Čerkezovac na Trgovskoj gori tobože neće ugroziti živote velikog broja ljudi, ekonomski razvoj i životnu sredinu sa obje strane Une.\n"Ako je tačno da je sve bezbjedno i bezopasno, zbog čega hrvatska vlast nije donijela odluka da odlagalište gradi u Zagrebu ili na području Zagorja i Međimurja, a ne na području srpske opštine Dvor i u blizini granice sa BiH?", upitao je Linta.\nOn je podsjetio da je dobro poznato da se ljudi koji žive u slivu rijeke Une u velikoj mjeri bave poljoprivredom i proizvodnjom zdrave hrane, te da je jasno da u slučaju odlaganja radioaktivnog i nuklearnog otpada na Trgovskoj gori građani ne bi mogli da prodaju svoje proizvode jer niko ne bi htio da ih kupi zbog opasnosti da imaju povećanu dozu radioaktivnosti.\nMiodrag Linta Trgovska gora nuklearni otpad


Gerasimov uputio Dandorfu pismo preko poverljivih kanala - 04.08.2018, Sputnik Srbija\nGerasimov uputio Dandorfu pismo preko poverljivih kanala\nMinistarstvo odbrane Rusije potvrdilo je da je načelnik Generalštaba Oružanih snaga Rusije, Valerij Gerasimov, američkom kolegi Džozefu Danfordu uputio pismo... 04.08.2018, Sputnik Srbija\nrusija, vesti, svet, sirija, valerij gerasimov, džozef danford\n14:03 04.08.2018 (Osveženo: 14:13 04.08.2018)\n© AP Photo / Turkish Military, PoolNačelnik Generalštaba vojske Turske Hulusi Akar, predsednik Komiteta načelnika štabova američkih Oružanih snaga general Džozef Danford i načelnik Generalštaba vojske Rusije Valerij Gerasimov na sastanku u Antaliji\nMinistarstvo odbrane Rusije potvrdilo je da je načelnik Generalštaba Oružanih snaga Rusije, Valerij Gerasimov, američkom kolegi Džozefu Danfordu uputio pismo preko poverljivih kanala.\n„Ministarstvo odbrane Rusije potvrdilo je da je u julu predsedniku Komiteta načelnika štabova američkih Oružanih snaga generalu D. Danfordu upućeno pismo o aktuelnom poverljivom kanalu veze“, navodi se u saopštenju Ministarstva odbrane Rusije.\nGerasimov je Danforda obavestio o merama za stabilizaciju situacije u Siriji koje preduzima Moskva.\n„Načelnik Generalštaba Oružanih snaga Rusije je u odgovoru Danfordu nakon sastanka u Helsinkiju 8. juna ove godine obavestio svog kolegu o merama koje Rusija preduzima u saradnji sa sirijskom vladom za stabilizaciju situacije u Siriji“, ističe se u saopštenju.\nKonkretno se govori o spremnosti ruske strane da sarađuje sa sirijskim vlastima o pružanju bezbednosnih garancija izbeglicama iz kampa „Rukban“ u području Tanfa pod kontrolom SAD i stvaranju neophodnih uslova za njihov povratak u svoje domove.\n„Takođe je dat predlog za koordinaciju pitanja humanitarnog deminiranja, uključujući i u Raki, rešavanje drugih hitnih humanitarnih problema za što skorije uspostavljanje mira na celoj teritoriji Sirije i neutralizacije pokušaja regrutovanja izbeglica u redove terorista“, dodaje se u saopštenju.\nRusija očekuje da će Sjedinjene Američke Države uspeti da preduzmu neophodne mere kako bi se u buduće sprečila narušavanja međusobnih sporazuma o Siriji, navodi Ministarstvo odbrane.\nMinistarstvo je takođe izrazilo razočaranje zbog nemogućnosti američke strane da poštuje sporazume o objavljivanju sadržaja kontakata samo uz saglasnost obeju strana.\nU saopštenju se ističe da postojeći kanal veze između Generalštaba Oružanih snaga Rusije i komiteta načelnika štabova Oružanih snaga SAD omogućava da se „sprečavaju incidenti između naših oružanih snaga i nalaze uzajamno prihvatljiva rešenja“, uzimajući u obzir interese obe države.


Naslovna / Vaterpolo / Srbija / Radojević: "Jedva čekam povratak u bazen, da ponovo radim ono što volim"\nFoto: VSS / Ivica Veselinov\n2019-03-04 16:07 > 16:11\n"Suspenzija ističe u oktorbu a mogu sa ekipom da treniram od avgusta. Jedva čekam", kaže Radojević u razgovoru za Žurnal i dodaje:\n"Nisam prekidao rad, koristio sam termine kad je to bilo moguće. Organizovao sam se."\n"Pomogli su mi, bili uz mene, u situaciji koja nije laka. Kako je vreme prolazilo shvatio sam da imam vremena da u vaterpolu uradim uspešne stvari. U isto vreme sam tražio rešenje da kako tako ostanem u sportskoj atmosferi."\n"Dugo se znamo, još od 2014. a poslednje dve intenizovno sarađujemo. Radio sam u teretani četiri puta nedeljno, u bazenu deset plivačkih treninga, takođe imam treninge i u džudo klubu Džudoka. Zadovoljan sam i zahvalan sam mu."\n"Tako sam se sa stručne strane obezbedio sa svih strana."\n"Prvo ću da razgovaram sa crno-belima. To je moj matični klub. Ako se ne nađemo tražiću sredinu koja ima dobre uslove za trening, kvalitetan rad i velike ambicije. Ne krijem da želim da nastavim gde sam stao i da se nametnem selektoru Dejanu Saviću. Radio sam sa vrhunskim trenerima Milanovićem, Vujasinovićem, Savićem, Stevanovićem, braćom Ćirić i hoću da nastavim na isti način."\n"Ponavljam, jedva čekam. Hoću da se bavim sa onime što znam i volim, rečju da igram vaterpolo", zaključio je Radojević za Žurnal.\nŽuti karton za Lazića ili? (VIDEO)\nPrethodna Šapićevi Vukovi sa Novog Beograda pobedili Spartak u Subotici!


Topčagić: Odluka o viznom režimu zavisi od BIH\nOdluka o dobijanju bezviznog režima za gradjane BiH sa zemljama Evropske unije zasniva se na izvještaju koji BIH treba dati do 30. septembra, odnosno na onome što će u izvještaju pisati i šta ćemo uraditi , izjavio je za Fenu ambasador BiH pri Evropskoj uniji Osman Topčagić.\nNaveo je da je centralni element izdavanje biometrijskih pasoša, te usvajanje još četri strategije i dva zakona, a za sve ostale stvari treba navesti rezultate i obrazložiti primjenu. Monitoring misije Evropske unije treba pozvati u onom momentu kada smo sigurni da će rezultat biti pozitivan.\nTopčagić kaže da u Briselu apsolutno postoji politička volja da se uvede bezvizni režim, te da nema nikakve diskriminacije prema BiH u odnosu na druge države.Medutim, upozorio je, u ovoj fazi odluka u Briselu, odnosno u glavnim gradovima država članica EU je više na ministrima unutrašnjih poslova i pravde.\nOni na Šengen gledaju kao na garanciju sigurnosti svojih građana i veoma su oprezni prilikom donošenja odluka o promjeni viznog režima. Moramo ih ubijediti da se za njih ništa loše neće desiti, rekao je Feni ambasador BiH pri Evropskoj uniji Osman Topčagić.


U Srbiji do 400.000 hektara neobrađenog zemljišta - Bizlife.rs\nU Srbiji do 400.000 hektara neobrađenog zemljišta\n20:08 Beograd, 29/01/2012\nProcenjuje se da u Srbiji ima između 200.000 i 400.000 hektara (ha) neobrađenog zemljišta, pretežno u Centralnoj Srbiji i ukoliko bi bilo obrađeno, godišnji prihod poljoprivrede bio bi povećan za više od 400 miliona dolara, procena je stručnjaka.\nPredsednik Društva agrarnih ekonomista Srbije Miladin Ševarlić rekao je za Tanjug da po zvaničnoj statistici, neobrađenih oranica u Srbiji ima više od 200.000 ha, ali da poznavaoci prilika na terenu tvrde da je u pitanju preko 400.000 ha.\n„Koliki je to gubitak, govori činjenica da Slovenija sa dva miliona stanovnika, ima svega 170.000 hektara oranica, a ako je tačna procena da u Srbiji imamo preko 400.000 hektara koje nisu privredene kulturi, to znači da je kod nas neobrađeno 2,5 puta više od ukupnih oraničnih površina sa kojih Slovenija obezbeđuje 70 procenata potreba za hranom“, objasnio je Ševarlić.\nPrema Ševarliću, najjednostavnije bi bilo da se pomenuto zemljište obrađuje ukoliko država počne da daje subvencije za zakup neobrađenog zemljista, ali je teško proceniti koliko bi taj proces koštao. Samo privođenje zapuštenih površina koje nisu obrađivane godinu, dve ili tri košta koliko i duboko oranje po hektaru negde možda 300 evra, rekao je Ševarlić dodajući da bi se pun efekat privođenja kulturi neobrađenih oraničnih površina mogao očekivati u drugoj i trećoj godini primene agrotehničkih mera.\nPrema podacima republičkog Zavoda za statistiku u Srbiji ima 226.000 ha neobrađenog zemljišta gotovo u svim krajevima, rekao je direktor Instituta za ekonomiku poljoprivrede Drago Cvijanović.\n„Ukoliko bi svih 226.000 hektara neobrađenog zemljista priveli kulturi i posejali samo pšenicu na tim površinama praktično bi imali prihod oko 150 do 175 miliona evra uzimajući u obzir da je prosečan prinos u Srbiji za protekle tri godine oko 3,8 tona po hektaru dok je berzanska cena te žitarice ove nedelje bila oko 21 dinar po kilogramu“, objasnio je on.\nCvijanović je, pak, istakao da nije moguće na svim parcelama posejati pšenicu, ali da ima mnogo površina na kojima je povoljno da se zasade određene vrste voća koje imaju mnogo viši prihod po hektaru, nego pšenica. Ovaj stručnjak smatra da Srbiju treba regionalizovati u smislu poljoprivredne proizvodnje.\n„Ne treba proizvoditi višnju ili malinu u Mačvi, Banatu ili Bačkoj nego u centralnoj Srbiji i to u pobrđu, ratarske kulture spustiti u područje Mačve, Srema, Banata i Bačke, a gde god je moguće, podici vinograde“, naglasio je Cvijanović.\nCvijanović je ocenio da bi najefikasniji način obrađivanja zapuštenog zemljišta bio rentiranje u državnom vlasništvu na najmanje pet godina i to bez naplate rente, kao i stimulisanje kupovine zemljišta u privatnom vlasništvu ili podsticanje obrađivanja na neki drugi način.\nKoliko taj proces zahteva novca i vremena zavisi od stanja u kome se zemljište nalazi, da li je obraslo šibljem, šumom ili slično, dodao je direktor Instituta za ekonomiku poljoprivrede.\nPrema Cvijanovicu, mnoge parcele mogle bi se privesti kulturi za jednu sezonu dok je mali broj u istočnoj i južnoj Srbiji za koje bi trebalo više vremena.\nEkspert iz Privredne komore Srbije (PKS) Vojislav Stanković rekao je za Tanjug da je u Srbiji neobrađeno između 5,4 i sedam procenata od ukupnog zemljišta koje se najviše nalazi u Centralnoj Srbiji, marginalnim i pograničnim područjima, gde su izraženi nezaposlenost i migracije. Stanković je primetio da je u proteklih nekoliko godina došlo do opadanja poljoprivrednih oraničnih površina i da je najveći procenat neobrađenog zemljišta u Pirotskom okrugu 26,5 odsto, Pčinjskom 24,4 odsto, Zaječarskom 19,7 odsto, Topličkom 15,5 odsto, Borskom 14,7 odsto, Raškom 11,1 odsto…\nPrema oceni tog eksperta, stanovištvo u Centralnoj Srbiji koje je migriralo u inostranstvo veoma retko želi da proda zemlju iako je ne obrađuje dok živalj u tim krajevima nije ni motivisan za obimnijom poljoprivrednom proizvodnjom niske kupovne moći i neuređenog tržišta poljoprivredno prehrambenih proizvoda.\nStanković je objasnio da je u Vojvodini najviše neobrađenog zemljišta u severnobanatskom okrugu 3,5 odsto, dok je u ostalim delovima pokrajine to ispod jednog.


Mobilizacija „deset stvarnih demokratija“: Avet anglosaksonskog kolonijalizma protiv Kine i Rusije - 29.12.2020, Sputnik Srbija\nIdeja da se format G7 proširi u grupu D10, skup takozvanih „stvarnih demokratija“, a sa željom da se izbace Rusija i Kina, odraz je kolonijalnog mentaliteta... 29.12.2020, Sputnik Srbija\n18:45 29.12.2020 (Osveženo: 18:19 30.12.2020)\nIdeja da se format G7 proširi u grupu D10, skup takozvanih „stvarnih demokratija“, a sa željom da se izbace Rusija i Kina, odraz je kolonijalnog mentaliteta Britanije i SAD. Jasno je da je perspektiva te grupe suprotstavljanje Kini i njeno, ako je moguće, zaokruživanje na način na koji je to svojevremeno rađeno u slučaju bivšeg SSSR-a.\nOvako nekadašnji šef jugoslovenske diplomatije Vladislav Jovanović gleda na nameru britanskog premijera Borisa Džonsona da pozivanjem Indije, Australije i Južne Koreje na samit G7, koji će se 2021. održati u Velikoj Britaniji, transformiše grupu vodećih industrijskih zemalja. Tako bi ove tri zemlje, prema pisanju britanske štampe, zajedno sa SAD, Japanom, Nemačkom, Francuskom, Italijom, Velikom Britanijom i Kanadom, formirale svojevrsnu grupu od deset „vodećih demokratija“, sa ciljem da se suprotstave rastućem uticaju Kine.\nČinjenica da je Džonsonova inicijativa direktno na liniji namere novog predsednika SAD Džozefa Bajdena da tokom prve godine svog mandata organizuje „Globalni samit demokratije“, koji bi imao za cilj okupljanje demokratskih zemalja oko zajedničkih ciljeva, sa Amerikom na „čelu stola“, za iskusnog diplomatu nije iznenađenje.\nKako kaže, Velika Britanija nije samo miljenik, već i glasnogovornik Amerike kao supersile koja nije odustala od ambicija da bude vladar novog svetskog poretka.\nPostrojavanje „stvarnih demokratija“\n„Policentričnost sveta koja se odvija u poslednjih deset godina je realnost koju oni nisu spremni da priznaju i zbog toga su i u zvaničnim dokumentima imenovali Rusiju i Kinu kao svoje protivnike. Sjedinjene Države se spremaju da se odupru pretendentima na učešće u svetskim poslovima i hoće da taj novi svetski poredak koji su osnovale pre dvadesetak godina na neki način, pa makar i na silu, produže. Zato se postrojavaju prema onim novim centrima moći koji osporavaju politički i geopolitički ekskluzivitet Amerike u celom svetu“, objašnjava Jovanović.\nTo, naravno, dodaje sagovornik Sputnjika, stvara određene trzavice, napetosti, pa čak i elemente krize u odnosima Amerike sa Rusijom, Kinom, a sutra možda i sa nekom drugom zemljom poput Turske.\n„Ovo postrojavanje tih takozvanih ’stvarnih demokratija‘ može da bude samo produžetak jednog kolonijalnog mentaliteta koji su te zemlje izgradile tokom svojih kolonijalnih i drugih posedovanja ne samo pojedinih zemalja, već i čitavih kontinenata. To je samo po sebi negativno, jer se tako još više zaoštrava odnos prema drugim centrima moći, posebno prema Kini i Rusiji, a sa druge strane ponovo se zaobilaze Ujedinjene nacije, koje bi po prirodi stvari trebalo da budu sedište za uočavanje i prevazilaženje svih napetosti u svetu, između bilo kojih zemalja i u bilo kojim oblastima“, napominje Jovanović.\nU tom smislu je Džonsonova inicijativa samo preciznija slika onih tendencija koje su se najavljivale već nekoliko godina unazad i u američkoj politici, a koje se sada pojavljuju na još organizovaniji i rivalitetniji način, nego što je to ranije bio slučaj.\nKolonijalni mentalitet SAD i Britanije\nPrema Jovanovićevim rečima, grupa od deset država koje će se okupiti na samitu G7 u Britaniji bazično je anglosaksonska, što opet pokazuje da ta privilegovana skupina zemalja iz kolonijalnog perioda želi da nastavi vršenje svog uticaja na ostatak sveta i sada, u izmenjenim uslovima, iako to više nije realno moguće.\n„Zaoštravanje odnosa prema drugim zemljama, pre svega prema Kini i Rusiji, samo je po sebi iskazano željom da se one odbace, a da se formira ta nova, ekskluzivna grupa pod plaštom nekih pseudoideoloških razloga. Jer i te takozvane ’stare demokratije‘ nisu se baš afirmisale sa demokratskim sadržajima. One su u toliko primera ne samo u ranijoj istoriji, već i u najnovijoj delovale potpuno antidemokratski. Imamo primere napada na Jugoslaviju, na Libiju, Irak, pritiske na Venecuelu i tako dalje. To nisu demokratske forme delovanja, nego imperijalne, a to je opet ostatak ili nostalgični prizvuk onoga što su te zapadne zemlje imale u svojoj kolonijalnoj eri“, primećuje Jovanović.\nSada, kako navodi, to privilegovano jezgro zemalja namerava da se dopuni nekim drugim zemljama, uključujući i Indiju koja je svojevremeno bila kruna britanskog kolonijalnog carstva.\n„Naravno, Indija je danas nezavisna, demokratska zemlja koja ima mnogo humanije prilaze rešavanju svetskih problema od anglosaksonskih zemalja, ali jasno je da je ona uključena više kao potencijalni rival i suparnik Kini. Postoji potencijalni strah da Kina može da preuzme vodeće mesto u svetu, zbog čega se i organizuju ne bi li usporili njeno kretanje ili je čak vratili u neku avet unutrašnjih problema iz prošlih vremena, čime bi ona bila sklonjena iz međunarodnih utakmica. Dakle, ’zaokruživanje‘ Kine, kako je to svojevremeno urađeno u slučaju bivšeg Sovjetskog Saveza, ta ’kontejnment polisi‘ je nešto što oni pokušavaju da urade prema Kini, iako je to fizički, demografski, ekonomski i tehnološki nemoguće u novim uslovima u svetu. Ali, stare navike teško umiru“, smatra Jovanović.\nBivši šef jugoslovenske diplomatije uveren je da budućnost formata D10, ako on uopšte bude stvoren, ne može da bude niti uspešna niti osigurana, upravo zato što se menja odnos snaga u svetu i to mnogo brže nego što neko to želi da vidi.\n„Bilo bi dobro da se ova prvobitna ideja od deset ekskluzivnih, ideološki organizovanih zemalja proširi i da bude univerzalnija. Da obuhvati sve one koji imaju moć, uticaj, spremnost i dobru volju da doprinesu prevazilaženju problema i približavanju naroda na celoj planeti“, kategoričan je Vladislav Jovanović.


Foto: Odbojkaški savez Srbije / Ustupljene fotografije\nSem uspešne odbojkaške karijere u našoj zemlji, radio je kao trener u tom sportu, ali i mešunarodni sudija, delegat, funkcioner...\nKako pišu domaći mediji, Đurić je preminuo nakon kratke i teške bolesti, čovek koji je gotovo na svim poljima zaslan za podizanje srpske odbojke.\nMiomir Mića Đurić\nIgračku karijeru je počeo u Stražilovu, potom je prešao u Vojvodinu gde je stekao afirmaciju, a još je igrao za Jedinstvo i Spartak.\nIstim putem krenula mu je i trenerska karijera, najpre Stražilovo iz Sremskih Karlovaca, pa Vojvodina, onda Kamendina, zatim mlađe selekcije Vojvodine u koju se vratio.\nKao sudija je učestvovao na najvećim svetskim takmičenjima, bio je veoma uspešan i cenjen, da bi kroz godine svoj rad u odbojci krunisao poslom delegata i kontrolora.\nBio je uz to i predsednik Sudijske komisije Srbije, radio je u Odbojkaškom savezu Vojvodine i Odbojkaškom savezu Srbije, bio je prvi predsednik Sportskog saveza opštine Sremski Karlovci, a nakon toga i počasni predsednik.\nZa svoj dugogodišnji rad, Đurić je dobio mnoštvo priznanja među kojima su Zlatna plaketa OSS, nagrada OSV, nagrada za životno delo opštine Sremski Karlovci, Majska nagrada Sportskog saveza Vojvodine...\nDALJE NEĆEŠ MOĆI Surova blokada našeg odbojkaša jednom rukom /VIDEO/\nČlan Etnikosa Nikola Mijailović zablistao je u meču grčke Superlige kada je protiv PAOK-a izblokirao smeč i to jednom rukom.\nBrakočević i Đerisilo na širem spisku odbojkašica za Gran pri i Rio\nSelektor ženske odbojkaške reprezentacije Srbije Zoran Terzić saopštio je danas širi spisak igračica za ovogodišnji Gran pri i Olimpijske igre na kojem se nalaze i iskusne Jovana Brakočević i Ivana Đerisilo.


Tag: Saobraćaj - Radio Kontakt Plus\nvesti Na Kosovu još jedan smrtni slučaj, novoobolelih 70\nIz pravca centralne Srbije ka Kosovu, na administrativnom prelazu Merdare čeka se više od tri sata, saopšteno je iz kosovskog Ministarstva unutrašnjih poslova.\nKosovski MUP: Zadržavanje na Merdaru i do sat vremena, na Jarinju dvadesetak minuta\nIz pravca centralne Srbije ka Kosovu, na administrativnom prelazu Merdare formirana je kolona vozila duga oko 150 metara, saopšteno je iz kosovskog Ministarstva unutrašnjih poslova. Za ulazak na Kosovo čeka se i do sat vremena.\nU noći između srede i četvrtka, 21 i 22. jula, alko-testiranju podvrgnuto je oko 500 vozača na magistralnom putu između Leposavića i Leška, saopšteno je iz Kosovske policije.\nKosovska policija regiona Sever najavila pojačanu kontrolu učesnika u saobraćaju\nZbog velikog broja saobraćajnih nezgoda tokom jula, u kojima je povređeno nekoliko lica, pričinjena znatna materijalna šteta i zabeleženi fatalni ishodi, iz Kosovske policije regiona Sever najavljuju pojačane kontrole učesnika u saobraćaju.\nMitrovica: Danas počinju radovi na izgradnji parkinga u Kolašinskoj ulici\nRadovi na izgradnji novog parkinga u Kolašinskoj ulici u Kosovskoj Mitrovici, počinju danas, saopšteno je iz Privremenog opštinskog organa.\nUskoro početak radova na sanaciji rupa u ulicama Lole Ribara i Rudarske čete\nU narednom periodu planiran je početak radova na saniranju udarnih rupa u ulicama Lole Ribara i Rudarske čete u Kosovskoj Mitrovici, saopšteno je danas iz Privremenog opštinskog organa.


Barbara Hos u filmu „Barbara“, koji je blagi favorit kritičara posle četiri dana Berlinala\nOd 18 ostvarenja u konkurenciji za „Zlatnog medveda“, prikazano je devet i većina je dobila tek prosečnu ocenu akreditovanih novinara.\nDomaći kandidat, „Barbara“ Kristijana Pecolda, donekle se istakao kao rani favorit među kritičarima. U njemu je prikazan represivni svet komunističke Istočne Nemačke osamdesetih godina. Nina Hos tumači doktorku proteranu u istočnonemačku provinciju jer je tražila da se preseli u zapadni deo zemlje kako bi bila sa svojim ljubavnikom.\nIako ne obiluje uzbudljivim trenucima, a ni srceparajućim scenama poput drugih filmova slične tematike, „Barbara“ je uznemirujuće podsećanje na to kako je izgledao život pre dve decenije s druge strane Berlinskog zida, koji se protezao svega nekoliko metara od kompleksa u kojem se održava festival.\nKristijan Pecold pokazao je kako je klaustrofobičan bio svet u kojem su ljudi živeli u stalnom strahu da će ih komšije, prijatelji, kolege, čak i supružnici, odati obaveštajnoj službi Štazi. „Ovo nije film o Istočnoj Nemačkoj, već o tome kako su ljudi preživljavali u zemlji koja je bila na izdisaju“, kazao je Pecold.\nDileri drogom, mafijaš i ubica angažovani su za uloge Cezara, Brutusa, Kasija i drugih u fimu „Cezar mora da umre“ (Cesare deve morire), doku-drami o zatvorenicima koji spremaju Šekspirovu tragediju. Film je sniman u zatvoru Rebibija u predgrađu Rima.\nU režiji braće Vitorija i Paola Tavijanija, film je mogao biti naslovljen i sa „Šekspir vas može osloboditi“ jer zatvorenici, barem nakratko, mentalno uspevaju da pobegnu iz ćelija. A Šeksiprove teme moći, korupcije, ubistva i osvete u „Juliju Cezaru“ prirodno su bile bliske glumcima koji izdržavaju kazne od 14 godina do doživotne robije.\n„Tek kada sam otkrio umetnost, ova ćelija je za mene postala istinski zatvor“, kazao je Kozimo Rega, zatvorenik koji je tumačio Kasija. Filipinski reditelj Briljante Mendosa predstavio je film „Zarobljenica“ (Captive) sa Izabel Iper u ulozi humanitarne radnice koju su oteli islamski ekstremisti. Scenario je zasnovan na istinitom događaju iz 2001, kada je 20 stranaca oteto iz jednog odmarališta na ostrvu Palavan.\nIperova je otkrila da su surovi uslovi snimanja, kao i Mendosin sistem rada u kojem do poslednjeg minuta glumcima nije želeo da otkrije scenario, učinili ovo jedinstvenim iskustvom.\n„Bilo je to najneverovatnije i najradikalnije iskustvo koje sam doživela kao glumca“, kazala je Francuskinja nakon novinarske projekcije flma koji je izazvao tek učtiv aplauz.\nFilm „Povratak kući“ (A moi seule) Frederika Vidoa inspirisan je takođe otmicom i osmogodišnjim zatočeništvom austrijske učenice Nataše Kampuš. U skladu sa preovlađujućom tematikom festivala i minimalistički film „Meteori“ (Metéora) Spirosa Statulopulosa bavi se konfliktom između slobode i samonametnutih ograničenja u priči o grčkom monahu i ruskoj kaluđerici koji su rastrzani između telesnih želja i vere.\nU Berlinu je prikazan i prvi od tri filma čija se radnja dešava u Africi. „Danas“ (Aujourd’hui) seneglaskog reditelja Alena Gomisa je moderna bajka o mladiću (tumači ga američki muzičar i glumac Sol Vilijams) koji se budi s neobjašnjivim saznanjem da je to poslednji dan njegovog života.\n„Ovo je film o mirenju sa smrću kako bismo bolje cenili sadašnji trenutak“, rekao je reditelj i dodao: „Kroz ovaj film sam se suočio sa svojim najvećim strahom i sada, kada sam se pomirio sa smrtnošću, svaki trenutak je postao magičniji i bogatiji.“\nGomis je rekao i da bi „Evropa mogla toliko da obogati sebe kada ne bi posmatrala Afriku sa osećajem krivice ili milostinje, već kada bi otvoreno prihvatila kulturno blago koje taj kontinent ima da ponudi“.


Krivokapić: Očekujem dobru utakmicu – FK Vojvodina\nHome/Prvi tim, Sezona, Super Liga Srbije, Vesti, Izdvojeno/Krivokapić: Očekujem dobru utakmicu\nU derbiju pretposlednjeg kola plej-ofa Super lige Srbije, fudbaleri Vojvodine sutra dočekuju ekipu Partizana na „Karađorđu“. Biće to poslednji meč crveno-belih na svom terenu ove sezone, s obzirom na to da ih nakon toga očekuje još samo gostovanje Čukaričkom u Beogradu.\nSutrašnja utakmica nema rezultatski značaj za „staru damu“, dok Partizan još uvek nije obezbedio učešće u kvalifikacijama za Ligu Evrope naredne sezone i za to mu je, u preostala dva kola, potrebno da osvoji još tri boda. Ipak, šef stručnog štaba Vojvodine Radovan Krivokapić ističe da njegovi igrači imaju želju da se dobrom igrom i pobedom oproste od svojih navijača i koliko-toliko iskupe za generalno vrlo slabu sezonu.\n– Opet utakmica sa Partizanom i derbi meč u Novom Sadu, ali to je ono što smo i priželjkivali pre ulaska u plej-of, kako bi naš mladi tim mogao da uživa u ovakvim mečevima i pokaže sve što može protiv jakih protivnika. Nadam se da će biti dobar ambijent i dosta publike, iako, u odnosu na prethodni meč protiv Partizana, ni mi, a mislim ni oni, nemamo neki imperativ i pritisak. Iz tog razloga, očekujem da će publika uživati u dobroj utakmici, sa mnogo golova i to što više sa naše strane, jer to je i poenta, iako nam je to istovremeno i velika boljka. Posle utakmice u Nišu, dodatno smo dobili na samopouzdanju i to se vidi na treninzima kod svih igrača, koji žele da još jednom pokažu svoj trenutni kvalitet. Ovakve utakmice kod svih dižu moral, pa vidim da su spremni i orni da pruže jednu dobru partiju, pa da se od ove sezone, takve kakva jeste, i naše publike oprostimo na najbolji mogući način, što nam je ujedno i dodatni motiv. Zbog žutih kartona, sutra neće igrati Graovac, dok su svi ostali u trenažnom procesu i spremni za ovaj meč – naglašava Krivokapić.\nOn ističe da još uvek nije siguran u to da li će i naredne sezone biti šef stručnog štaba Vojvodine.\n– Ovih dana smo imali razgovore i nekako su svi angažovani oko toga da se napravi neki plan, po kojem bi se znalo kako i šta treba raditi u budućnosti. Ipak, što se konkretno mog statusa tiče, o tome još uvek nismo razgovarali. Sačekaćemo da se odigraju još ova dva kola, pa ćemo obaviti razgovore i na tu temu – rekao je Krivokapić.\nUtakmica između Vojvodine i Partizana igra se sutra od 16 časova na „Karađorđu“, a ulaznice po ceni od 700 (zapad) i 500 dinara (istok, sever, jug) prodaju se danas do 19:30 časova u prostorijama „GIGS TIX“-a u „Pariskom magazinu“, dok će sutra ulaznice moći da se kupe na blagajnama stadiona „Karađorđe“ od 12 časova.\nU saradnji sa akva parkom „Petrolend“, fudbalski klub Vojvodina će desetorici najsrećnijih gledalaca sutrašnje utakmice uručiti po dva vaučera za posetu akva parku, a brojevi dobitnih ulaznica biće saopšteni putem razglasa na poluvremenu sutrašnje utakmice i objavljeni na zvaničnoj Fejsbuk stranici FK Vojvodina. Iz tog razloga, FK Vojvodina poziva sve posetioce sutrašnje utakmice da sačuvaju svoje ulaznice, jer će sa njima, u toku naredne nedelje, u prostorijama kluba moći da preuzmu svoje nagrade.


4. decembar 2014. Članovi delegacije Odbora za dijasporu i Srbe u regionu i predstavnici srpske zajednice u Albaniji\nOn je ukazao da je posebno važno da Srbi u Albaniji osete brigu matične države za njihov položaj:\n„Zaštita identita Srba u Albaniji, ali i u celom regionu mora biti pitanje od nacionalnog interesa“, ocenio je dr Veselinović. On je dodao i da je u budućnosti bitno da se razgovara i o većoj privrednoj saradnji između dve zemlje.\nDelegacija Odbora u sastavu dr Janko Veselinović, predsednik Odbora i članovi Odbora Aleksandar Čotrić i Milan Đurica sastala se sa potpredsednikom Skupštine Republike Albanije, Vanđelom Duljeom i ministarkom obrazovanja i sporta, Ljunditom Nikolom, sa kojima su razgovarali o važnosti poštovanja manjinskih prava i neophodnosti stvaranja uslova za učenje srpskog jezika u sredinama gde žive Srbi, kao i mogućnosti informisanja na srpskom jeziku i pismu. Iskazana je obostrana želja da manjine u budućnosti budu most saradnje između dve države i da se produbi saradnja u oblasti kulture, obrazovanja, sporta, nauke ali i da se ojača privredna saradnja dve zemlje.\nO neophodnosti što skorijeg donošenja zakona o nacionalnim manjinama, kojim bi se prevazišli problemi u ostvarivanju manjinskih prava u Albaniji, delegacija je razgovarala sa Ombudsmanom Albanije, Iglijem Totozanijem.\nNarodni poslanici su imali razgovore i sa predsednikom skupštinske Komisije za zakonodavstvo, javnu administraciju i ljudska prava, Fatmirom Džafajom i predsednikom parlamentarne Grupe prijateljstva sa Srbijom, gospodinom dr Petritom Vasiljijem. Delegacija se sastala i sa ambasadorom OEBS-a u Albaniji, Florianom Raunigom. Na svim sastancima i posetama učestovao je Miroljub Zarić, ambasador Republike Srbije u Albaniji.\nU okviru posete delegacija je obišla Srbe u Fijeru, drugog po veličini grada u Albaniji, gde žive Srbi a posetila selo Ret Ljibovš u kojem živi oko 500 srpskih porodica i gde se već 4 godina u okrivu srpskog udruženja „Jedinstvo“ organizuje učenje srpskog jezika. Delegacija je posetila i Srbe u Skadru i razgovarala sa predstavnicima Udruženja „Morač-Rozafa“ i „Sveti Jovan Vladimir“, kao i crkvu Svete Trojice u Vraki kod Skadra u kojoj se o verskim praznicima obavlja služba na srpskom jeziku.\nDelegacija Odbora, danas će položiti venac na gradskom groblju u Tirani na spomenik srpskim vojnicima i rodoljubima, koji su poginuli na teritoriji Albanije u periodu od 1912. do 1918. godine.


Svetski dizajneri smislili su obuću koja se transformiše, pa od jednog para možete da dobijete pet različitih modela\nmontenegro :: MODA\nsveznalica on Tue Aug 02, 2011 2:52 am\nPlatite jedne cipele, a dobijete pet\nŽena, 02. 08. 2011.\nSvetski dizajneri smislili su obuću koja se transformiše, pa od jednog para možete da dobijete pet različitih modela.\nSvaka žena u svojoj garderobi ima bar jednu haljinu koja može da se nosi na više načina. Izraelska dizajnerka Danijela Bekerman sada je napravila i cipele koje mogu da se nose na pet različitih načina. Ona ih je nazvala "Ze Ze O" , a sadrže pet dodataka koji se montiraju na petu i tako im potpuno menjaju izgled.\nŽene će ih obožavati, jer za cenu jednog para sada dobijaju pet različitih modela i štede mesto u koferu za vreme putovanja.\nSličan model projektovala je i nemačka kompanija Net - 2 ali reč je o patikama. Oni su ih nazvali "četiri u jedan", a u pitanju su patike koje se dodavanjem delova nadograđuju. Pa tako od jednog para dobijate patiku - papuču, plitku patiku, duboku patiku i patiku - čizmu.


Banjalučka pivara uz "Nektar OK Fest" - Insajder.in\n“Srećan sam što u našoj zemlji postoji muzički festival takvog kvaliteta kao što je ‘Nektar OK Fest’. Ovo mislim i kao poslovan čovek koji razume značaj ovakvog događaja za kulturno-umetnički i turistički razvoj zemlje, a i kao ljubitelj rok muzike koji se svaki put sjajno provede na Tjentištu. Drago nam je da smo danas ovdje da ozvaničimo nastavak dugoročne saradnje između našeg najprodavanijeg piva Nektara i najposećenijeg muzičkog festivala ‘Nektar OK Festa’. Banjalučka pivara podržava rok muziku i promoviše razvoj scene, a posebno mesto zauzima ovaj festival koji se održava u jednoj od najlepših prirodnih oaza u ovom delu Evrope – Nacionalnom parku Sutjeska. Srećni smo što nastavljamo saradnju sa našim partnerima i što ćemo nastaviti da zajedničkim snagama donosimo najbolju moguću zabavu i promovišemo rok muziku” izjavio je Ilija Šetka, generalni direktor Banjalučke pivare.\n“Nakon vrlo neizvjesnog i izazovnog perioda koji je iza nas u proteklih godinu i više dana, pauze u realizaciji događaja koja je 2020. godine izazvana pandemijom korona virusa, te kratkog vremenskog perioda za pripremu i samu realizaciju ovogodišnjeg ‘Nektar OK Festa’ na Tjentištu, možemo reći da smo više nego zadovoljni postignutim. Ono što je najvažnije u cijelom procesu kreiranja ovakvog jednog događaja, pored publike koja je najveća podrška i potvrda uspješnog i kvalitetnog rada, to su prijatelji i partneri događaja, kao jedna od najvažnijih karika u festivalskom lancu. Termine prijatelji i partneri ne koristimo slučajno, jer Banjalučka pivara – njihov brend Nektar i OK Fest su upravo to. Ovaj prijateljski i partnerski odnos traje gotovo koliko i festival i izuzetno nam je drago, da se isti nastavlja i u budućnosti. Danas zvanično i potvrđujemo da će se na Tjentištu u narednoj godini održati osmi po redu ‘Nektar OK Fest 2022’. Drago nam je da smo tokom prethodnih godina opravdali povjerenje Banjalučke pivare, i da u vremenu koje je ispred nas zajednički nastavljamo da gradimo već prepoznatljivi brend Nektar OK Fest” izjavio je Dubravko Suvara, direktor festivala.\n# Nektar OK Fest# OK Fest\nPrethodna vijest\tNakon više od 20 godina: Banja Luka dobija Centralno spomen-obilježje palim borcima (VIDEO)\nSljedeća vijest\tNovi investitori u industrijskim zonama, Slijedi izgradnja kod Aerodroma


Nove èlanice EU osudile zlostavljanje zatvorenika - 2004-05-13\nMadjarska je saopštila da æe nastvati svoju podršku Sjedinjenim Džavama u Iraku, uprkos zabrinutosti zbog nedavnih izveštaja o zlostavljanju iraèkih zatvorenika od strane amerièkih vojnika. Kako iz Budimpešte javlja dopisnika GA Stefan Bos - Madjarska, kao i Èeška, Poljska i Slovaèka obeæali su da æe zadržati svoje snage u Iraku jer dele zajednièki cilj sa amerièkom koalicijom u toj zemlji.\nPredstavnik madjarskog ministarstva inostranih poslova, Tomas Tot, rekao je da æe njegova vlada zadržati svojih 300 vojnika u Iraku, uprkos pritisku opozicije da ih vrati kuæi. On je rekao da izveštaji o zlostavljanju iraèkih zatvorenika neæe uticati na odnose izmedju SAD i Madjarske.\n“ Muèiti i jedno ljudsko žbiæe neprihvatljlivo je, a i zvuèi surovo. Medjutim, zbog torture nekih zatvorenika u Iraku, što je, ponavljam, neprihvatljivo, time se ne može i neæe promeniti stav madjarske vlade. Sasvim je jasno da se Madjarska pridružila medjunarodnoj koaliciji jer sa njom deli neke vrednosti i ciljeve, koji se nisu promenili”\nNa juèerašnjem sastanku èetiri centralno-evropske zemlje, koje pripadaju takozvanoj Višegradskoj gurpi, Èeska, Madjarska, Poljska i Slovaèka, osudile su zlostavljanje zatvorenika. Medjutim, takoðe su izrazile svoju podršku amerièkoj politici za obnovu Iraka i saglasile se da ne istupe iz koalicije koju predvode Sjedinjene Države. Èetiri pomenute zemlje su se takodje saglasile da održe Višegradsku grupu, iako su postalne punopravne èlanice Evropske unije. Èetiri zemlje osnovale su Višegradsku grupu 1991. godine kao forum za regionalnu ekonomsku, politièku i kulturnu saradnju. Premijeri èetiri zemlje su takoðe izdali zajednièko saopštenje u kojem se zalažu da Višegradska grupa pomaže promociju Centralno evropskih inicijativa u Evropskoj uniji. Lideri ove grupe su se takodje saglasili da podrže širenje Evropske unije prema istoku i ukljuèe zemlje kao što su Ukrajina i balkanske zemlje.


Održana promocija Portugala u Rumi - Portal Sremske Mitrovice\nOdržana promocija Portugala u Rumi\nRuma- U Srednjoj stručnoj školi „Branko Radičević“ u Rumi održana je promocija portugalske hrane i prezentacija „Malog portugalskog kuvara“- produkata projekta „Evropskim znanjima kroz srpska tržišta“iz programa Erasmus+. Napravljen je kuvar na osnovu naučenog i viđenog u Portugalu da bi učenici i nastavnici iz kuvarskog smera nizom aktivnosti oripremili kompletan meni i sve to predstavili u školskom restoranu. Autor kuvara bio je nastavnik Nenad Bošković sa svojim učenicima koji su dve nedelje boravili u Portugalu na praktičnim obukama. Učenici i nastavnici stekli su nove veštine i kompentencije koje nisu bili u prilici da nauče u Srbiji. Njihovo znanje naučeno u Portugalu vrlo je dragoceno i dokumentovano diplomama i sertifikatima koje su stekli prilikom učenja, a biće prepoznato na tržištu rada kad ovi učenici budu tražili zaposlenje, kažu u Brankovoj školi.\n-Na posmatranju ove, ali i drugih aktivnosti u školi u okiru „posmatranja iz senke“ boravila je koleginica iz Berlina – Birgit Kulbach. Nju je primio direktor škole-Mirko Zrnić da bi joj u toku 4 radna dana omogućio da boravi na nastavi formalnog i neformalnog obrazovanja u našoj školi. Ona i uprava njene škole prepoznala je ovu školu kao odličnu priliku za učenje novih, zanimljivih i produktivnih metoda rada koje bi mogla da uvrsti u svoj rad. Birgit je prisustvovala celodnevnim aktivnostima u školskoj kuhinji i restoranu i bila je puna utisaka radnom atmosferom i veštim rukama učenika i nastavnika ovog smera. Uopšte, ponela je odlične utiske o školi i nastavnim sadržajima i metodama rada koji su joj prezentovani kroz niz časova, rekla je Daniela Vasić, koordinator projektnih aktivnosti i profesor SSŠ “Branko Radičević” Ruma. .\n-Ovakve posete i projekti iz programa Erasmus + svedoče nam da smo postali interesantno tlo za učenje zemljama iz EU a ova škola jedna među prvima u Srbiji koja je ove godine ugostila škole iz EU na „posmatranju iz senke“, dodala je koordinatorka programa Erasmus+ , Daniela Vasić.\nProjekat „Obrazovanje u službi privrede-škole za 21 vek“ sufinansira Opština RumaStavovi izneti u podržanom medijskom projektu nužno ne izražavaju stavove organa koji je dodelio sredstva\nTags: portugal, promocija, Ruma


Ma?arska uz ogradu na granicu sa Srbijom šalje i tisuće policajaca - Susjedi - Svijet - Dalje.com\n18. KOLOVOZA 2015. 16:19h\nMa?arska uz ogradu na granicu sa Srbijom šalje i tisuće policajaca\nMa?arska će poslati tisuće policajaca na svoju južnu granicu sa Srbijom gdje gradi sigurnosnu ogradu kako bi spriječila priljev ilegalnih imigranata, rekao je u utorak visoki vladin dužnosnik.\nMa?arska je kao dio schengenske zone privlačan cilj migranata koji prolaze kroz zemlje Balkana prema bogatim zapadnim i sjevernim zemljama Europske unije. Većina migranata je iz siromašnih i ratom pogo?enih zemalja poput Sirije, Afganistana i Iraka.\nPredstojnik ureda premijera Viktora Orbana, Janos Lazar, kazao je da je raspore?ivanje dodatnih graničnih policajaca neophodno zbog, kako je rekao, sve agresivnijeg i odlučnijeg ponašanja migranata.\n"Nekoliko tisuća policijskih dužnosnika bit će raspore?eno na granicu sa Srbijom i njihov će zadatak biti zaštita tog sektora granice", rekao je Lazar.\nMa?arska do studenoga planira završiti izgradnju 3,5 metra visoke ograde duž 177 kilometara svoje granice sa Srbijom, a taj su projekt oštro kritizirali službeni Beograd i agencije UN-a za izbjeglice.


Home / Put kroz Poglavlje 27 / Komisija EU pozitivno ocenila 1. Nacrt Pregovaračke pozicije za Poglavlje 27 Republike Srbije\nPoslednjih dana avgusta u Ministarstvo zaštite životne sredine stigli su komentari Komisije Evropske unije na 1. Nacrt Pregovaračke pozicije za Poglavlje 27, koji su poslati u Brisel poslal na neformalne konsultacije.\nTo je uobičajena procedura za sve zemlje koje su želele da pristupe Evropskoj uniji. Kroz nekoliko krugova “neformalnih konsultacija” zemlje kandidati imaju priliku da reše dileme, izazove ili probleme koji se mogu pojaviti tokom pisanja Pregovaračke pozicije.\nPrvi Nacrt Pregovaračke pozicije za Poglavlje 27 Republika Srbija je predala početkom juna ove godine.\n– Na početku, posmatrajući samu metodologiju i strukturu dokumenta, Pregovaračka pozicija za Poglavlje 27 je ocenjena pozitivno. Kako se kaže u komentarima, lako im je bilo da dođu do informacija. Data su nam dodatna razjašnjenja, pre svega za propise koji su u Evropskoj uniji usvojeni krajem 2017. godine. Evropska komisija preporučuje da svi zahtevi Republike Srbije za prelaznim merama treba da budu ograničeni vremenski i po obimu, uz plan sa jasno definisanim fazama za primenu pravnih tekovina Evropske unije. Što se tiče datuma do kojih se traže prelazni periodi, trebalo bi se odlučiti ili za konkretne datume ili se vezati u odnosu na datum pristupanja. Svi planovi za implementaciju moraju da uključuju finansijske podatke, troškove, kao i izvore finansiranja kako bi se prikazalo na koji način će Srbija ostvariti usaglašenost u datim oblastima, kaže Ivan Karić, predsednik Pregovaračke grupe 27 i državni sekretar Ministarstva zaštite životne sredine i dodaje da posebno treba obratiti pažnju na oblasti finansiranja životne sredine i jačanja administrativnih kapaciteta.\nSrbija je dužna da u oblasti zaštite životne sredine posebno uvažava načelo zagađivač plaća, da ima jasne finansijske programe unapređenja i zaštite životne sredine, nastavi sa uspostavljanjem finansijske institucije Zelenog fonda i uloži dodatne napore u jačanje kapaciteta kako bi posao evropskih integracija za Poglavlje 27 što bolje privela kraju i nastavila sa njihovom uspešnom implementacijom i praćenjem.\n– Ozbiljno smo analizirali komentare i napravili detaljan plan svih aktivnosti i međukoraka kako bi smo do kraja godine dostavili 2. revidiranu verziju na “neformalne konsultacije”. Naglasak u narednom periodu je na finalizaciju apcd i dsipova posebno dsipa za industrijsku direktivu. Kao i do sada u ceo pregovarački proces biće uključeni svi akteri u društvu od OCD, asocijacija, udruženja, strukovnih komora, instituta, fakulteta, zavoda, SKGO, Konventa, KOMDEL-a, medija i nezavisnih eksperata, naglašava Ivan Karić.\nOzvaničena saradnja nacionalnih parkova u Srbiji


Srbija spremna za poglavlje 35 o Kosovu\nBeta 13. oktobra 2015. 13:35\nEvropska komisija i diplomatska služba EU procenile su da je Srbija spremna za otvaranje poglavlja 35 o odnosima sa Kosovom, a odluka o tome sada je na zemljama članicama, rečeno je danas u Delegaciji EU u Srbiji.\nKako je rečeno EurAktivu, u preporuci za otvaranje poglavlja 35 dostavljenoj Evropskom savetu sadržana je procena sporazuma postignutih u dijalogu Beograda i Prištine i navedena su nerešena pitanja u njihovoj primeni.\nPrema proceduri za pregovore, Srbija bi nakon odluke zemalja članica trebalo da bude pozvana da dostavi pregovaračku poziciju, u kojoj će izneti plan za ispunjavanje uslova. Potom će EU izraditi svoju zajedničku poziciju za pregovore, na čemu se prema navodima iz medija već radi u EU.\nZa Srbiju je predviđeno da poglavlje 35 bude otvoreno među prvima i zatvoreno među poslednjima, kao i poglavlja 23 i 24 o pravosuđu, pravdi i bezbednosti, jer su ta poglavlja najzahtevnija. Zamisao takvog pristupa je da se ostavi što više vremena za aktivan rad na rešavanju problema.\nPored toga, prema ranijim navodima nekih srpskih zvaničnika, ali i nemačkih parlamentaraca, Berlin insistira na tome da poglavlje 35 bude prvo koje se otvara u pregovorima sa Srbijom.\nSkrining za poglavlje 35 održan je u januaru 2014. godine i nije bio tipičan skrining budući da nije bilo jasno definisanih standarda, kao za druga poglavlja, i da su u jednom danu i Brisel i srpske vlasti izneli svoja viđenja dotadašnje primene Briselskog sporazuma, dok se u ostalim slučajevima skrining sastojao od po dva sastanka.\nSrbija je najdalje odmakla sa pregovaračkim poglavljem 32 o finansijskom nadzoru za koje je zeleno svetlo od zemalja članica EU dobila u maju 2014. Prema registru dokumenata Saveta EU u avgustu 2014. Srbija je dostavila pregovaračku poziciju za to poglavlje.\nPored poglavlja 32, procedura je odmakla i za poglavlja 23 i 24, o pravosuđu, pravdi i bezbednosti, za koje su Evropska komisija i zemlje članice procenile da je potrebna izrada akcionih planova kao merilo odnosno uslov za otvaranje pregovora.\nPrema informacijama od kraja septembra, pošto je Komisija dala pozitivno mišljenje o akcionim planovima za poglavlja 23 i 24, sada se čeka da Vlada Srbije usvoji konačne verzije tih planova i pošalje ih Savetu EU.\nOve verzije su izrađene uz konsultacije sa Evropskom komisijom, a kako je nedavno rekao šef Delegacije EU u Srbiji Majkl Devenport moguće je da zemlje članice zatraže dodatna razjašnjenja, ali se ne očekuju veći problemi.\nSkrining izveštaji su u celosti završeni za 10 od ukupno 35 poglavlja i za njih je objavljen takozvani ishod skrininga.